PATHIAN NIH TRUMP CU WHITE HOUSE AH ATTHUTTER TTHAN LAI – The Chinlung Post\nPathian Khuakhan Piakmi Chungah Kan Leng. A chuak laimi nausem dihlak nanmah an dirkamhtu dingah Pathian nih Donald J. Trump cu inn rangpi ah a thutter rih ko lai. A chuak laimi mifim tampi le mithawng ramdawtu le Pathian riantuantu dingmi khrihfa ram akauh tertu dingmi, nu pawchung ai sem laimi pawl, nan ralpa sehtan nih hrawh an duh hna nain nanpa caanah Pathian nih innrangpi ah Trump a thutter rih ko lai.\nA hohmanh sersual kan um lo, a hohmanh kan nu le kanpa nih an sikhawh tuk caah sermi kan si hna lo. Pathian khuakhannak lawngte kan si dih. Kanmah duh kan nu le kanpa duhning in sermi kan si hna lo Pathian khuakhan dih a si. Vulei killi kan phaknak zong hi a ho thawng hmanh an si lo, Pathian khuakhan piakmi le planing tein a kal ummi kan si dih.Cawnnak nih mi a sersiam lo, thiamnak nih mi a remh kholo, Pathian longlong hi kan zeizong zeizong sertu a si. A cawnglomi zong an thiamtuk thiamthiam. A nungmi kan dihlak, Pathian thawng in a nungmi kan si dih, kanthaw kan chuahmi tiang ngeitu Pathian a si. Credit: Joseph Thawng Za Tling\nRelchih:NLD Taingyinta Special Committee Cu Remnak Ceih Dingin Kachin State Ah An Kal. Tulio Kawlram Politics Kong: 2020 Election cu NLD Party nih teinak an hmuh cang ti’ah UEC nih a phuang cang na’in USDP le Ralkap pawl nih buaibainak an tuah cuahmah liopi asi rih. 12 December,2020 ah khan NLD nih cun an i tiamkam cia bantukin, National Reconciliation (Taingyinta Pehtlaihnak Komiti)cu an dinh cang.\nKSPP Spokesman U. Gawmgong Aungkham nih cun, kan hawikawm tuanti Taingyinta MUP, KYDP, KNDP,CNLD leh Wah NP pawl he Federal Union kan halmi kan hmuh hlan lo kan nawr hna lai ti’ah a chim. Hi Kachin an kal dih hnu in Moon State ah an kal lai i Moom Unity Party he an i hmu tha’n lai ti’ah NLD Vice- Chairman Dr. Zaw Myint Muang nih a chim.Hi kongah hin, Myanmar Politics lei mithiam pawl nih cun NLD nih a takin tuahsernak he a langhter hnu lawng lawngah Taingyinta pawl nih an zumh khawh te lai an ti.November 14 ah khan NLD nih Tlangcungmi Party-48 sinah rian tuanti dingin a sawm hna i, Taingyinta Party-12 nih kan in pawmpi timi caa an thanh tha’n cang Cu lakah Shan SNLD le Rakhiang ANP pawl nih an let hna loh. NLD nih hmuh an kan duh asi ah cun, Invitation sawmnak Official in rak kan pe seh ti’ah an ti.Tulio cu Yangon Khuapi ah Zumhlonakဆန္ဒပြ nakin an buai lulh ko.


Rawl ei zia:Thiam hi Biden policy ah ai tel ve mi’Phunkhat asi cang. – Lai Lungrawn Post\nRawl ei zia:Thiam hi Biden policy ah ai tel ve mi’Phunkhat asi cang.\nJanuary 24, 2021 January 24, 2021 admin Theihtlei\nKa chim cia bang, Laimi hi kum 100 leng Khrihfa kan si cang nan kan biachim kan holhrel, kan ziaza le kan thinlung put, le kan thiltuahmi pawl zohtik ah tamtuk kan rak chambau. Pathian rianttuantu zong tampi kan nei ko hna I crusade le campaign zong voi tamtuk kan tuah cang ko nan kan Khrihfa nun cu zohchunh awktlak a si kho rih lo. Cucaah cun khua ka ruahmi cu phung kan I chimh le kan I cawnpiak tik zongah biafak deuh hmang cang hna u sih law kan tthangcho deuh lai ka ti, kan thlarau lei le kan vawlei lei nunnak caah. Bianem, holhdawh, I faknak, i’thangtthatnak, i chimthiamnak, I cawisannak, le I hlorhnak bia pawl tamtuk kan chimmi nihhin kan Khrihfa nun hi a hrawh cang tiah ka ruah. Mah bantuk bia kan chim lengmang mi pawl nih tthangchonak a kan pe lem lo tiah ka ruah.\nBawi Jesuh vawlei a rat lio zongah Judah miphun cu Rome cozah ttha lo kuttangah an rak um nan Bawi Jesuh nih Rome cozah ttha lo cu sualnak dohnak caah a hmang bel hna lo. Rome cozah tthat lonak hmanh a chim bello tikhawh a si. Amah pumpak tein sualnak cu pakhat hnu pakhat a doh ko. Zatlang nun din lonak vialte a hrawh dih. Miphun thleidannak zong amah pumpak tein a hrawh dih. Rome cozah ttha lo a hmang bel hna lo. Mah nak in biaknak lei I hruaitu, Farasi, Sadusi, le tlangbawi te tuk kha hehtiah a soisel hna I a mawtchiat hna, a doh hna. Kan Bawipa Jesuh nih sualnak a dohning hi kan I cawn ve awk a si ko. Amah balte cu profet hna bantuk in cozah ttha lo le uktu ttha lo I ziaza le thiltuah cu kan doh I kan soisel ngam a hauh caan a um len ve lai. Nihin ah Pathian rianttuantu tampi cu cozah le uktu nih thil ttha lo, sualnak, le din lonak an tuahmi hmanh kan chim ngam lo, kan soisel ngam hna lo. Khrihfa buu cu cozah caah zohchunh awktlak a si dingtuk a si I cozah cu a phunphun in a bawm dingtu le a dirkamhtu dingtuk a si lehlam.Biden le Harris cozah caah Laimi zongnih thluachuahza hampiak hna u sih law, biadawh le ngaih a nuammi le rel a nuammi ca ttialpiak hna u sih. Hmailei an lam a tluangnak ding caah thlacampiak hna u sih. Mahcu Khrihfa kan rian a si ko.Van Tum\nZophei University student nih:CNF caah thil lian ngan taktak an tuah piak hna.\nBiden nih:Zungput pakhat minung thongkhat a hrawm tar hna’Fih a nung taktak.


PALIK AZAMMI KUAT KONGAH CHAMPHAI DC NIH A CHIMMI – The Chinlung Post\nCDM ah aa telmi Kawlram Palik India ah a zammi hna cu rak kan kua hna uh tiah ralkap nih ca an kuat hna. Nun himnak ruah ah India ah a zammi Kawlram palik hna cu Kawlram ah rak kan kua hna uh tiah Kawlralkap nih India sin ah halnak atuah hna tiah hruaitu pakhat nih a chim tiah Reuters thawngzamhnak nih a langhter. Pakhat le pakhat hawikom tha sinak le pehtlaihnak athatnak dingah rak kan chan uh tiah an ti.\nHi konghe pehtlaiin Mizoram State, Champhai District Deputy Commissioner asimi Maria C.T Zuali nih reuter thawngzamhnak ah a chimmi cu Kawlram palik arak zammi hna cu Chin State Falam District nawlngeitu pakhat nih rak kan kua hna uh tiah ca a rak ttialmi kan hmuh tiah a chim. Hi cakuat konghe pehtlaiin India cozah Home Ministry nawlpeknak kan hngak ko tiah a chim chih.\nHi konghe pehtlaiin Kawlram palek mizoram ah a tlizammi hna nih an chimmi cu, kan pu le nih lamzawhnak atuahtu hna kha meithal in kap hna uh akan ti. Sualnak ngeilo mipi vun kah hna ding cu kan ruah khawh lo caah kan rak zam tiah an chim. Nun him ruah ah Kawlram palik le chungkhar Mizoram ah a tlizam mi hna hi minung sawmthum hrawnghrang an si tiah theih asi.\nMah kong thiamthiam he pehtlaiin VOA nih a chim langhtermi ahcun CDM ah aa telmi kawlram palek hi minung zeimawzat an si ko. Tutan hi ramdang ah an tlikzam a voikhatnak asi tiah an chim. Falam nawlngeitu nih Champhai DC ah cakuat attialmi ah hin minung pariat an min zong an langhter, anmah hi kum 22 in kum 25 karlak lawngte an si hna.\nKawlram buainak ruangah kan Miphun hawi arak zammi an um asi ahcun thatein kan zohkhanh hna lai tiah naite ah khan Mizoram Chief Minister Pu Zoramthang nih a rak chim cang. Tutan ah hi bantukin nawlnak an tuah tikah Mizoram cozah nih kawlram ah hin palik a zammi hna hi akua taktak hna lai zumh a um lo. Aruang cu Mizoram cozah nih thatein thanhnak an tuah cangmi asi.\nRelchih: UN Security Council nih Kawlram kong ah biakhiahnak an tuah kho lo. Russia le China nih Ralkap dirpi in an dohdal (veto). United Nations Security Council (UN SC) nih Ramkomh Kawlram kong ah cawn ningani ah to Pumh nak an tuah nain, Kawl Ralkap le Palek nih hramhram mi nunnak an lakmi le thongthlak mi kong ah, zeihmanh biafunnak le duhnak langhternak cathanh an chuah kho lo.\nLAI PASALTTHA LAWNGTE CDM AH AN LUT. MIN AUNG HLAING PENNAK ADIH LAI


KNDO battalion 4 hmunhma chungah a ummi SAC sakhaan pawl hnukir ding in KNU nih a thanh – THE CHINLAND POST\nKNDO battalion 4 hmunhma chungah a ummi SAC sakhaan pawl hnukir ding in KNU nih a thanh\nThe Chinland Post | 2022 April 25 – Karen National Union (KNU) battalion 2 hmunhma Taungoo distinct chung Karen National Defense Organization (KNDO) battalion 4 chungah hmunhma a khuarmi SAC sakhaan pawl hnukir dih ding in April 25 ah KNU nih cathanh a chuah.\nCathanh a chuah hnu ni 15 chungah hnukir dih ding le hmunhma khuar rih a si ahcun a hnulei a phichuak pawl tuarinn a si lai tiah a thanh.\nKNU hmunhma chung SAC ralkap sakhaan chungah Kyichaung in meng 48 aa hlatnak Koday sakhaan pawl cu mipi nih an ṭih, bom an hmanh ruangah rianṭuannak a donh hna, hmuitinh ngei tak loin kah thlorh a kah caah khuami harnak tampi an tong tiah a telh chih.\nSAC ralkap pawl nih hmunhma an khuar ruangah Taungoo distinct chung khuami dum rianṭuannak, thil phorhnak pawl caah harnak a um tiah a chim.\nHramhram in uknak lak a si hnu in SAC nih Laykaykaw, Papun, Bilin, Thaton, Taungoo telh in KNU hmunhma tampi cu kahdohnak a tuah rih caah KNU nih an kham ve hna hnu ah a tu bantuk in sakhaan pawl hnukir ding a thanh hnu zongah kahdohnak a chuak ṭhanmi zong a um.\nPrevious ASEAN nih NUG le EAOs he phungning tein a ton hna ding a si tiah APHR nih a forhfial\nNext Karen ram ah ah mipi a thimi 257 an phan


Ralkap Tih An Nun Tuk Buin Kum 30 Leng Raltha Taktak In Ram Caah A Dirmi Pu Zo Bawi. – Zion Tlang Media\nRalkap Tih An Nun Tuk Buin Kum 30 Leng Raltha Taktak In Ram Caah A Dirmi Pu Zo Bawi.\nPu Zo Bawi kong ah Salai Lungthli Tum nih ca a van tial. Tutan thimnak ah Pu Zo Bawi cuh a timhlonak kong a si. A lungthatlonak zong a langter chih. Pu Zo Bawi hi ram caah a pumpeknak le a ralthatnak hmuh khawh a si. Ralkap nih a kan pen lio ah Ram ka daw a timi tu lio MP pawl le a cuh dingmi hna Ritte thi bang holh ngamlo daite an um lio ah CLD Thantar he raltha tein ram caah a dir ngammi paraltha taktak a si. Salai nih “Hakha a inn hmai ah ralkap tih an nun tuk buin NLD flag a tar i party caah lungdong lo tein kum 30 leng caan a pemi Pu Zo Bawi cu tukum thimnak a lut ti lai lo, party hruainak lei ah thazaang chuah aa tim cang, amah meehmun ah Chinram Upadi Lutlai Sonny Thang Cung a lut lai tiah NLD upa sin in thawng ka theih. Lung cu a tha lo ngai, nain keimah caah cun zalawng deuh in NLD ka tanh kho cang lai tinak a si, ‘a pu Zobawi a um ruang ah a tanh hna’ timi bia a um hraw ti lai lo.” tiah a tial.\nTu lio kan ram dirhmun zoh ah mikut in Rul tleih a timmi hruaitu an rak chuak thluahmah cang, Har lio ah zei hmanh tuah ngam lo le holh ngam tung lo i Zapi aukhuan khawh a si cang ti hnu lawng ah Miphun le ram ka dawt tiah heh mipi sin ah a aukhuangmi mifim zir an chuak lulh cang. Rampi uknak a chiat lio pi ah rethei le nunnak pek in rian a tuanmi soisel phun in an i la rih. Zaukphung in USDP nih a hruai lio hmanh ah Kan Chin MP nih Mahte Khuakhannak kong kaakhat hmanh an chim ngam lo. Tu lio NLD cozah mipi covo a upat mi a van si hnu ceu ah zaukphung le Mahte khuakhanlairelnak e tiah kan au, Miphun dawtnak le Thanchonak thinlung put pakhatnak ah chia lemlo in mah pumpak miaknak ruah ah MP a cuhmi zong zeimaw zat si hna. Chinmi chung in MP cuh a timhmi nih miphun le ram caah chimrel khawhnak cunglei khuakhannak hmun ah i cuh duh lo in Tangka a tlaknak Chin state chung lawng ah PM cuh an duh caah Party tiang mualpho in an um hna. Kan MP cuh a timmi hna hi 100% ah 70% cu Mah pumpak miaknak thinlung deuh in mp a cuhmi an si lai.\nPrevious Post:Kawlram Actors le Actress Pawl Phung Thar An Ser Piak Cang Hna\nNext Post:Ram A Daw Tak Tak Mi Salai Lung Thli Tum


A Tha Kho Tuk Ee! Trump Nih US A Hruai Than Cang Lai! – Chin 11 News\nA Tha Kho Tuk Ee! Trump Nih US A Hruai Than Cang Lai!\nTrump Kan President Atlingthan Lai:- Na rel hlanah theihter hmasa kan duh: Joe Biden tanhtu caah cun Hell fate tlak he ailo kho caah, dawmhchawm haulo dingte in i ralrin te in relte. Michekhat cu thonhgin leiah an panhve cang lai. Democratic party le bawmtu cheukhat caah cun thonginn innka tawh an kawl cuahmah ve cang. Thil sining a lang chin lengmang. Georgia , pennsylvania, Wisconsin, Michigan hihna hi biatak te in vote zohthan asi cang lai. Cun Arizona le Nevada zong zohthan dih a si lai.\nTutan thimnak cu China,Rusia le Iran an itel ti a si. Georgia nih vote Joe Biden nih ateinak caah Trump vote cu 20000 renglo cu Joe Biden sinah an thial caah Joe Biden nih ateinak a si ti a si cang. Cuhleiah lih in kumtlinglo vote pawl cu tam takta an hmuhchuahmi cu kan tial cang kha. . Atu cu special taktak in zohtu hna nih an zohfel dih cang lai. State pa 6 cu. Trump hi zeitluk indah Pathian nih abawmh ti hi chimta ka duh. Athil tikhawhnak le lih vialte a theihdih khawhnak vialte hi Pathian nih theihkhawhnka fimnak a pek caah a si.\nAnmah thimciami lila nih an dirpi duhlo, amah thlaknak caah phaisa tam taktak Facebook ngeitu Zuckerberg nih $500million bak in a bawmh hna Democratic party pawl. A dang a tam tuk rih. Micheukhat nih Trump hi misual taktak a si an ti, laimi mi tampi nih. Cucu anmah tialtu kha lih chim an si deuh. Asualnak kum thumchung an kawl an hmu kholo, D pawl long hlah R eihmur a hmangmi nih an huat. An tei kholo a mah long adir cingcing, misual pawl cu dawi haulo tein anmah te in asual an iphuang i innrang pi an chuahtak thluahmah. Adin fel lomi cu a phuah hna. Pasal ciammam hihi ka uar tuknak cu a si.\nAn tuahmi sualnak cu pakhat hnu pakhat nikhat hnu nikhat a lang cang caah an caah ruahchanawk a um ti lo. Ralkap he zahan ngai a tlawnmi hna hi thil lianngan an tlunter te lai tihi zumhbikmi cu a si. An sawmmi zong hi ruahding tampi a um cang. Martial Law Tlawmpal te in. Martial law cu hmangsehlaw, ralkap nih inn rangpi an kulhlai cun ithimnak a thar in an tuah lai. Dominion vote relnak an hmang ti lailo. Fiar le ziknawh an um ti lailo, zung vialte khardih chung a si lai.\nCun a hodah teitu a si timi fiangte an Limdih hnuah an kalthan lai ralkap cu cu thimnakah a tlingmi nih tha tein an kan hruai te lai. Nain ahmang lai ka zum lo. Atu cu mak lawlaw in an fiar I an bag nih a tlumlo tiang in vote an fiar. Lakank Fox, CNN, ONM ,NTD (J Thawng Z Ting)


ATURU TAKTAK HIH CHINCHIN PEKTHANG CA AN KUAT MI – The Chinlung Post\nATURU TAKTAK HIH CHINCHIN PEKTHANG CA AN KUAT MI\nAugust 25, 2020 admin Chin 0\nDear Chinchin Pekthang (Facebook Page) Admin Team, Thantlang bak in Sayama Chinchin tutan thimnak ah meekuang a dong ve lai ti ka theih le lawmhnak ca kan van kuat ve hna. Sayama Chinchin hi Nargis thlichia hartong mi bawmhnak rian a ttuan lio an sinah volunteer in ka rak kal bal ve i a ziaza, rian a thiam ning le adangdang a fimthiamnak hi a zatawk ka rak hmuh ve.\nCucu kahin von in hrawmh hna ka duh. Pakhatnak ah: aho he poh rian a ttuan kho mi, rianttuantti hawi a upat i mi zawn a ruat mi a si. Kachin, Karen, Kayah, Pa-O, Kawl kakip in miphuntling mino lawngte training a tuahpiak hna, Ayeyarwaddy ramtthen hartong khua kiken khuatebarek vialte a culpi hna. Nargis lio i an rak ttuan mi hi lungthin harsa hnemh le bawmh a rak si.\nThli le ruah lakah a minung he an bawmh mi hna he a zohkhenh ning hna ka hmuh tikah rianttuantti hawi a pum kho mi, mi bu a lumtertu, harnak phunzakip in a rianttuantti hawi thazaang a pe khotu a si a fiang. Pahnihnak ah: a mak ngai mi cu “holh” phun tam tuk a thiam, a holh khawh. Nan zum men lai loh. Va hniksak te u. Hakha, Falam, Mizo holh thum hi nuhrin holh ah a kemh hna. Kawl le Mirang a thiam lai ti cu chim hau lo.\nTedim holh zong a thiamchih in ka cing. Zophei, Lautu le Mara holh zong hi ai harh lai ka ruat lo. Holh ai laak khawh tuk. Hihi education lei scholar nih cun “linguistic intelligence” a sang ngai mi a si an ti lai. Nargis chung a holh khawh pah ve mi ka theih mi ah hin Kachin holh ai tel rih fawn. Holhrel thluak a sang mi hi mibu tthithruainak ah a menmai an si lai lo dah.\nPathumnak ah: “ramkhel ramrian ramuknak kong a ruat pengtu” a si. Cucu Nargis thlichia hartong bawmhnak rianttuan lio an sin i ka ttuan chung, a biachim te pawl ka ngaihnak in ka hngalh mi a si. Um pah kal pah rianttuan pah tepawl i bia an i ruah tawn bia a chim tawn mi tepawl ah Kawlram Laitlang thlennak kong ai tel lo a um bal lo.\nAtu bantuk in ramkhel ah thimnak ah a luh hi a thisa nih a rak hlam peng mi a si ka ti khawh. Ka ca a sau sual lai. Hi vial si sehlaw. Atu lio cu party ttanh le thangchiat hna a tam le, ka rianttuan mi ruangah ka min tu cu van ka telhpiak duh hlah u. Ka chim mi vialte hi Nargis thlichia hartong bawmhchanhnak ah Laitlang in a rak ra ve mi Saya Cung Hu, Saya Pa Kulh, Saya Rual Cung tepawl hal hna ulaw an ka “tthohkhan” dih ve ko lai tiah ka ruah. Kai lawm tuk. Ka ca he taarchih dingah hmaanthlak zong Nargis thlichia hartong bawmhnak an rianttuannak tampi Sayama Chinchin sinah a um ko lai. Rak hal te ulaw taarchih te u. Laknak Chinchin Pekthang\nRelchih Aduhmi caah: Hringtu Nu Can, Pa Can Le Chuahpi tta Can Far Can. Daw Aung San Suu Kyi.Ka miphun cu ka dawt kan țanh bak ko. Mosess zong nih a miphun cu a țanh mi a si ve. Asinain atu rih ahcun NLD party hi hnulei chit caan a si rih lo ka ti. A hrampi zoh in Kum zeizat riamruam dah Ram caah caan a petu kha hodah a si? tilo awk a țha lo.Thihri le nunri ah a rak dirtu kha hodah a si?\nKha lio caan ah khan a nunnak rak liam sehlaw, zeihuah dah kan huah hnga kha? Cucaah cun, cu miphun e kha miphun e ti awk a si rih lo. NLD thawngin pei Laimi thawchuah zalonak kan hmuh hi?. A hram tuak tan lo in, soichiat duh ah amin hmanh chim duh lo in Pitar nu tite hna in kan ti salam men. Pitar nu ti menmen ding a si lo, Bawipa hna tlak lomi bia hna a si ahcun mahnak khur thuk deuh ah pil a fawi ti zong phan a um.\nUknak nawl petu cu Bawipa Pathian a si a duhnak paoh ah a țhial khawh ko da kaw. NLD hi kan doh can a si rih hrimhrim lo. Zeitindah kum 4.5 ahcun Ram cu a țhat dih khawh lai? tlinh lo mi cu a um ve rih lai cu. Cucaah tutan thimnak ah amah a tlin khawhnak dingah vote pek ding hrimhrim a si. NLD party Daw Aung San Suu Kyi doh cu hringtu Nu le Pa doh he aa lo thling a za. Kawlram Lairam nih thaw chuah zalonak zeimawzat kan co hi, aho thawngin dah kan hmuh?\nPhilh awk a si rih lo. Mah miphun țanh caan hi a phan rih lo a caan a phanh tikah cun Bawipa nih Laimi dihlak thinlungah funtomnak le rualremnak lung a kan pek te ko lai.Kawlram Lairam nih zeimawzat thaw chuah zalonnak a kan co tertu NLD hi hnulei chit ka siang rih lo.U nau kan si lo maw? ti in ningcang loin i țanh hi fahnak i huahnak a phan chinchin sual hnga. Laimi le NLD kan dir ți lo ahcun Zaangfahnak ngei lo Chiandeih tum pawl nih bawi fung an thlir te sual lai da kaw? Cattialtu F Bawi Khamh\nRelchih aduh mi caah Dr Sasa Chunmang:Dr. SaSa Chunmang, dirpi hna uh sih. Vice President U Henry Van Thio Center Government Kum 5 a tuan chungah zeitluk in dah Chin State a than cho ti cu kan theih cio mi asi. 2020 to 2025 zong ah Center Government, Naypyidaw ah Bawi a tuanthan rih lai i, Dr.SaSa nih U Henry Van Thio he riantuan ti dingin tinhnak nganpi a ngeih mi cu Chin State thanchonak le Chin miphun a kan dawt caah asi.\nDr.SaSa nih ai tinh mi cu a tanglei hna hi an si. Pakhatnak ah Chin State 9 Township ah International Hospital dirh ding.Vawlei cung Sibawi sangsang a hawi le rat ter in Chin State ah an fimnak le an thilri tha tha vial te kan hman lai i, Chin State Myo 9 ah Minthang Sizung kan ngei kho lai.. Kawl ram chung in siseh, Ramdang in siseh phaisa ngei mi poh nih damnak ruah ah Chin State ah an van kan fuh ve cang lai. Laitlang thlithiang cu an damnak ah an hman lai i.\nVawlei cung minthang damnak State pakhat ah kan ser lai.Pahnihnak ah Government (cozah) Sizung vialte le khuate si inn vial te caah UN le Pehtleihnak a ngeihmi hawi le kom sin ah a herhning zat in bawmhnak tuahpiak ding. A tanglei hi kan fianter than te lai. Chin State 9 Township ah fimthiamnak cawnnak International School tuah dih ding.Government School vialte ah hngakchia chun ah inn tin lo in chuncaw free tein pek khawh ding.\nGovernment Cozah sianginn fimcawnnak san ter ding. Tidim, Hakha, Thantlang, Paletwa le Mindat ah World Bank Phaisa hman in Airport tuahpiak ding, Cozah le world Bank phaisa hman in Chin State lam vialte ser dih ding. Chin State Mei ceu ter dih ding.Mah le holh philh lonak ding caah cawnnak le Radio line tuahpiak dih ding.Tourism/ Ramchung ram leng mikhual lennak zohdawh le interest serding. Hotel( tlunnak )le eidin chumhchuanak international level in training cawnnak tuah ding. Cun a dangdang tampi a um rih kan van langhter than te lai. Credit.Peter Ngun Za Cung.\nBiapeh: hibantuk in Laimi or Chinmi hna nih kan i bochan taktak mi hna nih an chunmang an manh mi hi a sawhsawh a si hrimhrim lo. Pumpak siseh a khua siseh a miphun tiang nih kan dirkamh taktak dingmi an si. Cucaah zeibantuk thil hmanh siseh Chinram caah chunmang amanhtu kanpa le thiltuah khuakhan mi hi nang le kei nih kan dirkamh hna ding asi i, tlamtlinnak zong um hram ko seh tihi ka saduhthah asi. By John Mang Bik\nLAIPA NIH SUU KYI CU EK NGEI LO BANTUK BAK IN A CHUAH KO CANG HIH\nKAN ZULH CIO NAK LAI KAN SAWM HNA BY CHINCHIN PEKTHANG


Jesuh Cu A Lai Fang Lawng A Si; Pathian Cu Ka Lung Chung Dih Lak In Kan I Bochan Lai – Chin Miphun Tlangau\nJesuh Cu A Lai Fang Lawng A Si; Pathian Cu Ka Lung Chung Dih Lak In Kan I Bochan Lai\nJuly 14, 2019 Salai Ephraim WORLD 0\nJesuh cu a laifang a si(Jesus at the centre)What is the middle verse of the Bible?\nA laifang timi cu zeidah a si? Genisis ,Exodus,levitical,namber,Deutro hi vialte mosese cauk a si i,moses nih a tial mi a si,bible aa thawknak a si i,cu bible aa thawk nak in Biathlam khi a donghnak tiang tial mi khi Jesuh nih a mah kong an tial mi vialte kha fiang tein a chim.luke 24 kha rel chap.luke 24:27 Cun Jesuh nih Cathiang chungah, Moses cauk hna thawk in profet hna tialmi cauk hna tiang, amah kong aa tialmi vialte kha fiang tein a chimh hna.\nKan nunnak ahhin Jesuh Pathian hi a laifang centre cu a si.vawlei ahhin a nung mi nih Pathian cu kan herh dih,Pathian loin a nung kho mi kan si lo.Cucu ngeihchiatnak le kan duh lo bik mi kan cungah a tlun tikah zeidah kan kawl i,zeidah kan fuh Pathian a si ko caah Pathian cu kan nunnak ah a laifang centre a si.kan thinlung chungah vancung timi cu Jesuh kha centre a si ko,vancung kong kan chim poah ah cun Jesuh Pathian a ra colh cu caah Jesuh cu van le vawlei aa tonnak centre a si.Jesuh thawngin zeizong vialte ser a si i zeizong vialte cungah Jesuh cu a um i,piatanaa buaihbaihnak vialte a phisin kho tu Jesuh cu centre a si.khrihfa buu vialte cungah Jesuh hi centre a si.Cu caah zeizong vialte nih khupbil in Jesuh cu thangthat i,Jesuh min kha phuang i thangthat hlorh u sih,Jesuh cu centre a si.\nSalm 103:1-2)1 Maw ka nunnak, Bawipa cuthang̣hat tuah!Ka sining vialte, a min thiang cu thang̣hat tuah u!2 Maw ka nunnak, Bawipa cuthang̣hat law zeitluk in dahzaangfahnak a ngeih khaphilh hlah.Minung bochan nak in Pathian bochan a tha deuh,zeizong kan tuah nak kipah minung hmai ah khuk bil loin Pathian hmai ah khuk bil in Pathian cu hlorh i thangthat deuh u sih,cucu nun teihnnak lam a si.Salm 118:8 Minung i bochan nakcun Bawipa i bochan cu a ̣ha deuh;Mark 11:30 Johan nih tipil a pek hna kha, Pathian sinin maw nawl kha a hmuh, minung sinin dah?” tiah a ti hna.\nPathian cu kan lungchung dihlak in kan i bochan lai,kanmah fimnak kha kan i rinh lai lo,fimchim tu thiang thlarau kha kan i sawm peng a herh nitin in fimchimtu thiang thlarau kan herh.minung cawnpiak le thlarau cawnpiaknak kan thleng dan thiam a herh i,thlarau cawnpiaknak bia hi dirh pi thiam mi nun cu kan theihthiam nak hnga thiang thlarau sawm hna u sih.Phungthlukbia 3:5 Bawipa kha na lung chung dihlak in i bochan lawNangmah fimnak kha i rinh hlah.1korin 2:13 Cucaah Thlarau a ngeimi hna sinah thlarau lei biatak kha a sullam kan chim tikah minung cawnpiakmi bia kha hmang loin Thlarau cawnpiakmi bia tu kha kan hman.\nJesus at the centre;Jesus is at the centre of the universe.According to the Bible, Jesus is the creator of the universe:\nJesuh cu sertu a si i van le vawlei dihlak i center a laifang a si.bible nih a kan chim ning ah cun Jesuh cu sertu a si tiah a ti.Jesuh khrih thawngin van le vawlei a um mi vialte hmuh khawh mi le hmuh khawh lo mi he a dihlak in Jesuh khrih thawng in sermi lawngte a si.nawlngeitu thlarau hna le uknak thlarau hna le thawnnak thlarau hna zong kha amah thawng cun a ser hna. Pathian nih van le vawlei hi a dihlak in Khrih thawng cun a ser.cu caah Jesuh khrih thawngin Pathian kan theih i ,Jesuh khrih thawngin van lei vawlei a um mi vialte dihlak hi ser a si caah,Jesuh cu sertu Pathian van le vawlei vialte dihlak a laifang centre a si.cu caah Pathian kan bia tikah Jesuh hi zohchih focus centre ah chia i, kan biak awk a si.\n(kolose 1:16 )Pathian nih Khrih thawng cun van le vawlei i a ummi thil vialte kha a ser hna, hmuh khawhmi thil si hna seh, hmuh khawh lomi thil si hna seh, amah thawng cun a ser hna; cun nawlngeitu thlarau hna le uknak thlarau hna le thawnnak thlarau hna zong kha amah thawng cun a ser hna. Pathian nih van le vawlei hi a dihlak in Khrih thawng cun a ser hna i Khrih caah cun a ser hna.Jesuh cu Pathian sunpernak in a ceu i Pathian he aa lo taktak mi a si.van le vawlei kha, thawnnak a ngeimi a bia in a domhtlaih hna. Minung cu an sualnak kha a thianhpiak dih hna hnu in vancung ah khin Lianngan Bik Pathian orhlei kamah a thu.Pathian orhlei kam thut timi cu vancung ah thawnnak thil tikhawhnak he a thu tinak kha a chim duh mi a si.Jesuh cu pathian sunpernak pek a si i,cu sunpernak cu a hohman a hrom duh hna lo Jesuh khrih pakhat lawnglawng kha a si.pathian sunpernak pek i vancung lianngannak le tthawnnak thil tikawh nak he a thu timi kha a chim duh mi a si i,van le vawlei nawlngeihnak vialte cu Jesuh khrih nih a uk dih.\nHebrew 1:3 Amah cu Pathian sunparnak in a ceu i Pathian he aa lo taktakmi kha a si; cun van le vawlei kha, thawnnak a ngeimi a bia in a domhtlaih hna. Minung cu an sualnak kha a thianhpiak dih hna hnu in vancung ah khin Lianngan Bik Pathian orhlei kamah a thu.Minung kan mithli vialte kha cu Jesuh khrih nih cun akan hnawh piak dih,sualnak in thihnak in le ngeihchiatnak ttahnak um loin mi vancung khua lei kal ding ah a kan khamh tu Jesuh khrih a si i ,a zungzal in pathian a si lai i,a thih kho lo mi pathian zungzal nung mi pathian cu pakhat lawnglawng cu a si.chan vialte tiangin a hmun ding Pathian a si fawn.\nBiathlam 21:4 An mitthli vialte kha a hnawh dih hna lai.Thihnak a um ti lai lo, ngaihchiatnak le tahnak le fahnak zong a um ti lai lo. Thil hlun vialte cu an lo dih cang,” a ti.Cathiang cungah kan hmuh mi cu Jesuh nih cathiang bible chungah ,moses cauk tha thawk in profet hna tialmi cauk hna tiang amah Jesuh khrih kong aa tialmi vialte kha fiang tein a chim.luke 24 kha tam deuh in relchap.Cu caah bible cauk chungah a um mi dihlak hi Jesuh khrih kong lawngte a si,bible nih pathian a timi cu Jesuh khrih kha a si ti cu fiang tein kan hmuh khawh dih.luke 24:27 Cun Jesuh nih Cathiang chungah, Moses cauk hna thawk in profet hna tialmi cauk hna tiang, amah kong aa tialmi vialte kha fiang tein a chimh hna.\nMark 8:31-33)Jesuh Nih A In Lainak Kong Le A Thih Lainak Kong A Chim(Mat 16.21-28; Luk 9.22-27) 31 Jesuh nih cun a zultu kha a cawnpiak hna i, “Mi Fapa nih hin temhinnak tampi ka huah lai, upa hna le tlangbawi upa pawl hna le Phungbia cawnpiaktu saya hna nih an ka hlawt lai.Thihnak ka huah lai i ni thum hnuah ka tho than lai,” tiah a chimh hna. 32 Hihi fiang tein a chimh hna caah Peter nih kaa dang deuh ah khin a hei i kalpi i a mawhchiat. 33 Sihmanhsehlaw Jesuh cu aa mer i a zultu hna lei kha a zoh i Peter cu a mawhchiat ve i, “Ka sinin kal ko, Satan; zeicahtiah na ruahning hi minung ruahning a si, Pathian ruahning a si lo,” tiah a ti.Hebrew 1:5-9).5 Pathian nih a vancungmi pawl cu ahohmanh,“Nangmah cu ka Fapa na si,nihin ah na Pa ah ka cang,”a ti bal hna lo.Cu hleiah,“Keimah cu a Pa ka si lai i amah cu ka Fapa a si lai,”ti zongah a ti bal fawn hna lo.6 Pathian nih a fater cu vawlei cung i a thlah tikah,“Pathian vancungmi vialte nih amah cu an biak awk a si,” a ti.7 Cun Pathian nih vancungmi pawl kong ah cun,“Pathian nih a vancungmi hna cu thlitu ah a ser hna i a riantuantu hna cu meizik aha ser hna,” tiah a chim 8 Sihmanhsehlaw a Fapa tu cu,“Maw Pathian, na bawithutdan cuzungzal in zungzal tiang a hmun lai:\nNa pennak cu dinnak in na uk.9 Ahmaanmi thil cu na duh i ahmaan lomi thil cu na huat;Cucaah cun Pathian,na Pathian nih cun an thim i,Na hawile hna nih an hmuhmi nakin a ngan deuh suaumaumi upatnak lunglawmhnak kha aan pek,” tiah a ti.\nLamkaltu 8:26-35)Filip le Ethiopia Bawi Kong:26 Bawipa vancungmi pakhat nih Filip cu a thawh i, “I tim law thlanglei ah vung kal law Jerusalem in Gaza ah a kalmi lam ah khan vung kal tuah,” a ti (Cu lam cu an hmang ti lo). 27-28 Cucaah Filip cu aa tim i a kal. Cu lioah cun Ethiopia mi tilditmi pakhat an khua lei i a tlungmi a rak um. Cu pa cu bawi upa pakhat a si i Kandeis ti zongah ti a simi Ethiopia siangpahrangnu tangka bawi kha a si. Amah cu Pathian biak awkah khan Jerusalem khua ah a va kal i a rangleng in a tlun lei a si. Rangleng aa citpah cun Isaiah cauk kha a rel. 29 Thiang Thlarau nih Filip cu a thawh i, “Va kal law khi rangleng khi va naih tuah,” tiah a ti. 30 Filip cu a va tli i a relmi cu Isaiah cauk chung bia a si kha a theih i, “Na relmi cu a sullam na hngal maw?” tiah a hal. 31 Cu bawi nih cun a thawh i, “Aho tal nih a sullam chimh lo cun zeitindah ka hngalh khawh hnga,” tiah a ti. Cun Filip kha rangleng cungah hin hung kai law ka sinah thu tuah, tiah a sawm. 32 A rak rel lengmangmi caang cu hihi a si:“Amah cu thah awkah hruaimi tuu bantuk a si,amah cu a hmul an meh tikah a awn-au lomi tuufa bantuk a si;bia kaa khat hmanh chim lo tein a um ko.33 Ningzahnak kha a in,chanhtu ahohmanh a ngei lo.Hi vawlei cung a nunnak cu a dongh cang caah a tefa hna kong khaahohmanh nih an chim kho lai lo.”34 Kha bawi nih khan Filip cu a thawh i, “Profet nih hin aho kong dah a chim, ka chim tuah; amah kong maw aa chim, midang kong dah a chim?” tiah a ti. 35 Filip nih cun a vun i thawh i, hi Baibal cang hin i thawk in Jesuh kong Thawngtha kha a chimh.Salm 118Ral Tei Lawmhnak Ca Thlacam1181 Bawipa cu a ̣hat i a dawtnak cu zungzal in a hmunh caahlawm tuah u!2 Israel mi nih,“A dawtnak cu zungzal in a hmun,” ti hna seh.3 Pathian tlangbawi hna nih,“A dawtnak cu zungzal in a hmun,” ti hna seh.4 Bawipa a ̣ihmi vialte nih,“A dawtnak cu zungzal in\na hmun,” ti hna seh.5 Lung sivang in ka umnak chungin Bawipa cu ka auh;ka auhnak cu a ka leh i a ka luatter.6 Bawipa cu kasinah a um caah zeihmanh ka ̣ih lo;minung nih cun ka cungah zeidah an tuah khawh lai?7 A ka bawmtu cu Bawipa a si caah,ka ral kha an sungh cu ka hmuh lai.8 Minung i bochan nakcun Bawipa i bochan cu a ̣ha deuh;9 bawi i bochan nakcun Pathian i bochan kha a ̣ha deuh.10 Ral tampi nih an ka kulh, sihmanhsehlaw Bawipa ̣hawnnakthawngin ka tei dih hna!11 A kaa kip in an ka kulh,sihmanhsehlaw Bawipa ̣hawnnak thawngin ka tei dih hna!12 Khuai zelh in an ka zelh,sihmanhsehlaw hlingbur kangh inan kang,Bawipa ̣hawnnak thawngin ka tei dih hna.13 Fak piin an ka tuk i an ka tei ciaomau,sihmanhsehlaw Bawipa nih a ka bawmh.14 Bawipa cu ka himnak le ka ralhruang a si,amah cu a ka chuahtu a si.15 Pathian mi hna thlam chung i ral teinak au thawng cu ngai hmanh:Bawipa ̣hawnnak a liannganmi nihkan ral cu a tei hna,16 a ̣hawnnak nih teinak a kan pek,a ̣hawnnak a liannganmi nih raltuknak hmun ah teinak a kan pek!” an ti. 17 Ka thi lai lo, ka nung ko lai i Bawipa nih a tuahmi thil kha ka chim hna lai.18 Fak piin dan a ka tat, sihmanhsehlaw thih ngaingai cua ka siang lo.19 Biakinn kutka cu ka hunpiak hna u,ka lut lai i Bawipa cuka thang̣hat lai.20 Hihi Bawipa kutka cu a si,miding mi lawng an lut kho lai.21 Bawipa, nangmah nih kathlacamnak na ka theihpiak i teinakna ka pek caah;nangmah cu kan thang̣hat!22 Inn satu pawl nih santlailo ah an rel i an hlawtmi lung cu,santlai bik lung a rak si ziar ko!23 Cucu Bawipa tuahmi a si,zeitluk in dah aa dawh!24 Bawipa nih a kan pekmi ni hi zeitluk in dah a ̣hat;hi ni ah hin i lawm u si law i nuam u sih.25 Kan khamh tuah, Maw Bawipakan khamh tuah.Bawipa, thluachuahnak kan pe ko!26 Bawipa min in a rami cu Pathian nih thluachuah a pek hna.Bawipa biakinn chungin kannih nih thluachuah kan rak in pek hna.27 Bawipa cu Pathian a si;kan cungah a ̣ha.Nan kut in thing nge kha i put in puai cu thawk u law biaḳheng kha vel u.28 Nangmah cu ka Pathian na si i kan lawmh;na lianhngannak cu ka thanh lai.29 Bawipa cu a ̣hat caah lawm tuah u,a dawtnak fek cu zungzal in a hmun.Salm 117Bawipa Thang̣hatnak Caah117:1 Miphun vialte hna, Bawipa cu\nthang̣hat u!Mi vialte hna, amah cuthang̣hat u!2 A kan dawtnak fek cu a ̣hawng i zumhawktlak a sinak cu\nzungzal in a hmun.Bawipa cu thang̣hat u!1.Pathian cu riantuantu cungnung bik/ lubik a si\nPathian cu a lubik a si caah rian kan tuan tikah kanmah thazang tuah khawhnak bochan loin Pathian bochan in pathian kut ah dirh in rian kan tuan tikah pathian aa phuang i a sunpernak a langh ,kan tuah khawh lo mi le kan sikhawh lomi cungah Pathian kan i bochan cun Pathian kut cak tthawnhnak kha kan mah thazang dernak ah aa phuang i Pathian a colhcang i a sunpernak a langh ,cu caah kan rian tuannak a lubik bik Pathian a si i ,kan nunnak hram bik le lubik cu pathian a si kha philh loin,kanmah thazang le fimthiamnak bochan in dirh loin in pathan bochan in i pathian thazang in dirhthiam kha a bia pi tuk hringhran.Pathiang thazang tthawnnak ah kan dirh ah cun a si kholo mi pakhat hman a um lo a si kho dih.\nIsaiah 64:4 Amah aa bochantu hna caah cu bantukin rian a tuantu Pathian cu nangmah lawnglawng na si, nangmah bantuk cu ahohmanh nih a theih zong an thei bal hna lo a hmuh zong an hmu bal hna lo.\n2.Rian kan tuan lio ah Pathian zong a tuan ve kanmah he\nVawlei ah rian kan tuan lio kanmah he Pathian rian a tuan ve ,Pathian nih rian a tuan timi cu kan chungah thlarau ah rian a tuan peng ve.cu chung muru i thlarau a colhcang bantuk in lenglei kan minung colhcang nak ah a langh ve.Pathian aw kan theih mi zong kan chung muru thlarau in kan theih khawh mi kha a si.cu kong ah cun zeitindah a si tiah cun pathian nih ka cungah rian a tuan ning keimah he Pathian nih a ka chim mi bia cu ka fa na tuah ding mi thil a ka ti pa 5 a ka chim i ,1.Bible na re lai, 2.thla na cam lai,a ka ti a dang pathum cu midang he riantuannak kong a si i pumpak i ka tuah ding cu bible rel le thlacam kha a si.nikhat cu ka sin a pit lo caan a phan le zei ka tuah ah ka nuam lo i,ka thlarau thazang a der tuk tikah ka nun buin a thi mi bantuk in ka nun si a vang,cu lio ah khua ka ruat mi cu zei tuah awk ka hngal lo tikah AwAw, Pathian nih pei bible na rel lai i thla na cam lai a ka ti kha timi ka lung a chuak tikah bible ka lak i ka rel thla ka cam i bible ka rel deuhdeuh a thawh deuh nun hnangamnak ka hmuh deuhdeuh i,cu ah cun nun a ka pemhter i, lam a ka hmuhsak than cu bible relnak le thlacam nak nih cun nun thar lam ah a ka hruai tha.cucu rian kan tuan lio ah Pathian rian a tuan ve,kan chung muru thlarau ah Pathian nih bia a kan theihtet tawn nak a si.cu caah Pathian aw theih zia thiam a bia pi ngaingai.\nVawlei Ah Arfi Bangin Ceu U\n12 Cucaah ka dawtmi ka hawile hna, nan sin ka um i ka bia nan ngaih zungzal bantuk khan lamhlat i ka um zongah hin ka nawl ngai chinchin ko u ti kan duh hna. Nan khamhnak a tlin khawh nakhnga, ther le phang lengmang in ̣tuan ko u,13 Pathian tinhmi kha nan zulh khawh nakhnga le cu tuah duhnak lungthin nan ngeih nakhnga, Pathian cu nan chungah rian a ̣tuan zungzal ko.\n1korin 15:10 Sihmanhsehlaw Pathian vel thawngin atu i ka sining hi ka si, cun ka cung i vel a ka ngeihmi cu alak ka siter ve lo. Lamkaltu a dang hna nakkhan fak deuh in rian ka tuan, asinain a ngaingai ti ahcun keimah nih ka tuan ti awk a si lo, Pathian vel ka chung i rian a tuanmi tuannak tu kha a si deuh.\n3.Rian kan tuan lo caan zongah pathian cu a tuan peng koRian kan tuan lo lio kan i hngilh lio zongah pathian cu rian a tuan i ,a kan kilveng caah him tein kan i hlau than.ral hna kut chungah him tein kan luat.Salm 3:5 Bawipa nih a ka thlim i kaa hngilh,Bawipa nih a ka ven caah him tein kaa hlau ̣than.4.pathian nih a sak lo cun a satu hna riantuannak cu san tlaih lo a si.\nKan tuah mi thil kipah Pathian aa tel locun kan tuah mi kha san tlai lo a si mang bang a lo dih phakpalawng men meikhu bang a zuang dih than ko.pathian nih kan nun a veng lo cun kan i vennak khi san tlaihlo a si.himnak cu Pathian lawnglawng ah a um.ral hna kut chung le mithalo hna kut chung harsat nak chungin kan i veng ko nain Pathian tel loin cun kan nun cu hnachawlh bang 1minite ah a till i a lo ko.vengtu pathiang lawnglawng hi him nak cu a si.Salm 127:1 Bawipa nih inn cu a sak lo ahcun, a satu hna riaṇtuannak cu santlailo a si;Bawipa nih khua khaa ven lo ahcun,a vengtu hna hngilh loin an umnak cu santlailo a si.Fek tein dirhin pathian bochab i rian kan tuan peng ah cun a lak a si lai lo,kanmah le ka ti khawh mi thawkin pathian rian tuan in fek tein dirh in kan tuan awk rian a si.1korin 15:58 Cucaah ka u le ka nau hna, fek tein dir u law zeihmanh nih in thial kho hna hlah seh. Bawipa rian teimak tein nan tuannak ah cun i manh lo ngaiin um zungzal ko u, Bawipa rian nan tuanmi cu alak a si bal lo ti kha nan hngalh.\n6. Pathian cu centre a si,zeizong vialte a mah sermi i,zeizong vialte a mah thawngin a um Jesuh khrih thawngin zeizong vialte ser a si dih i,zeizong vialte arak um,cu vialte cu a mah pathian Jesuh kha a si dih ko,cu caah sunpernak kan pek ding le kan upat ding le kan thangthat ding cu Jesuh kha a si ko,sunpernak lianngannak upat thangthat nak cu Pathian Jesuh lawnglawng kha kan pek a wk a si.Rom 11:36 Zeicahtiah zeizong vialte hi amah nih a sermi an si i zeizong vialte hi amah thawngin a ummi an si, amah caah an si dih. Pathian cungah sunparnak cu zungzal in um ko seh! Amen.Lamkatu 17:24-25)24 Vawlei le a cung i a ummi thil vialte a sertu Pathian hi vancung le vawlei Bawi a si i minung sermi biakinn chungah a ummi a si lo. 25 Cuhleiah Pathian cu minung kha nunnak le thaw le zeizong vialte a petu a si caah minung nih an tuahpiak khawhmi kha a herhmi pakhat hmanh a um lo.\nMi tampi nih Pathian cu Biakinn chungah a um tiah an ruat nain pathian cu Biakin chungah a um mi a si lo cunglei Pathian cu minung kha nunnak le thaw le zeizong vialte a petu a si caah minung nih an tuahpiak khawhmi kha a herhmi pakhat hmanh a um lo.cu caah Pathian cu minung nih kan tuah piak a herh lo a mah Pathian lawnglawng nih minung kha a kan tuah piak a herh mi a si.7.cungnung bik sinak sang bik Pathian centred laifang uktu lamhruaitu cu Pathian a si Pathian cu kan thinlung chungah kan chia i kan bochan peng ah cun kanmah lei ah a tan i,kan mah ralchan in a hohman an dirh kho lo a kan doh kho lo a ruang cu Pathian kan lei a tan caah a si.kan mah nih kan doh ding ral kha kan mah colhcang hau loin Patgian nih tawon a lak i kan lei a tan, cucu a mah Pathian kha kan thinlung chungah chia i aa bochan peng mi hna caah a si.Rom 8:31 Hi vialte hi kan lung chungah i chiah in zeitindah kan ti lai? Pathian cu kanmah lei i a tan ahcun aho nih dah an kan doh khawh lai?\n1korin 4:7 Midang nakin cungnung deuh ah aho nih dah an ser? Pathian pek a si lomi na ngeihmi zeital a um maw? Cucaah cun nan hmuhmi cu alak in hei hmu hlah u law cu bang, zeitindah nan i porhlawt khawh?Midang nakin cung cuang deuh dingah an sertu hi pathian thiamthiam a si.kan ngeimi zeizong vialte zong hi kan mah nih kan tuah kho le kan ti khawh caah a si lo Pathian pek mi a si dih.kan ngeihmi chawva thilti zeizong vialte hi pathian pek mi a si timi kan theihlo i,midang neknak le phorhlawtnak ah kan hman sual a si cun le Pathian thangthat pe duh loin Pathian pek cia chaw le va cung lawng ah aa lawm mi kan si sual ah cun Pathian thinhunnak kan cungah a tlung sual lai caah a tu tein zei ah dah ka lawm Pathian cungah maw ka lawm maw le Pathian pek cia thluahchuah suingun chawva rumnak phaisa ah maw ti hi kan i zoh than lengmang a herh.kan i lawmhnak hi zeizong te dah a si timi hi kan theih fiang a hau,zeizong te kan ngeimi damnak hnangamnak le thluachuah hi Pathian pek mi a si lawnglawng a si.\n9. Pathian tel pinak lo ah cun Pathian sinah hal u sih kan sinah pathian tel pi nak (If God is the main worker, ask him to work.)\nMi tampi nih midang nakin cungcuang le ti khawh deuh kan duh nain kan si kho lo tikah nahchuahnak thinlung ah aa sem i midang thangchiat i thah tiang lung a chuak i,mah caah a tha poah ah cun midang an thih zongah timi ruahnak tiang phan a si tawn,cucu zeiruangah a si tiah cun kan nun ah Pathian telpi nak a um lo caah a si i,minung ruahnak le thinlung menmen in cun midang ta hman chut i ,mah nih co a duh mi an tamnak le thih tiang ngam in midang cungcuangnak nahchuahnak kha a sem tawn, cu bantuk thinlung ruahnak na ngeih sual ah cun Pathian telpi nak na nun ah a um lo ti kha va theih law,pathian telpi nak na hmuh nak hnga caah Pathian kha sawm deuh,midang cungcuanhnak le teihnak ah lawmhpi kho tu na si lo ah cun Pathian telpi lo mi nun ah na um caah a si ti kha va philh hlah.\nJeim 4:2 Thil nan duh, sihmanhsehlaw nan ngei kho tung lo, cu tikah mi thah nan ngamh; thil ngeih kha nan duh, sihmanhsehlaw nan hmu kho tung lo, cu tikah nan i si i nan i vel. Nan duhmi kha Pathian nan hal lo caah nan hmu lo.\nMark 9:29 Jesuh nih, “Hi bantuk phun hi cu thlacamnak dah ti lo nih cun zeihmanh nih a thawl kho lo,” tiah a leh hna.\nThinlung le ruahnak thalo vialte le nahchuahnak vialte cu thlacamnak dah ti loin cun na thawl khawh lai lo i,cu vialte thawlnak ah cun thlacam in holhtheihlo te pawl zong kha hriammam a rak si i,cu caah holhtheihlo satan raldoh nak satan raldoh timi cu na ziaza thalo le lungput thalo te pawl cu a si i ,cucu thlacam in holhtheihlo in Pathian laksawng cu hriammam caah a si fawn.\n10.Pathian laifang a si, Pathian a tihmi, bochan awktlak a simi an si lai, nawhthuh pek khawh lomi an si lai.Hruaitu vialte hna i cungnung bik Pathian a si.Hruaitu vialte centre cu Pathian a si fawn.Exodus 18:21 Sihmanhsehlaw thil ti khomi kha na thim hna lai i mi zapi hruaitu ah na chiah hna lai: a thong bu hruaitu le a za bu hruaitu le sawm nga bu hruaitu le pahra bu hruaitu tiin na chiah hna lai. Annih cu Pathian a tihmi, bochan awktlak a simi an si lai, nawhthuh pek khawh lomi an si lai.11. nawl ngeihnak sang bik a ngeimi Siangpahrang kha a nawl ngai u law1peter 2:13-14)13 Bawipa ruangah, nawl a ngeimi hna kha, an nawl ngai ko hna u, nawl ngeihnak sang bik a ngeimi Siangpahrang kha a nawl ngai u law14 that lonak a tuahtu hna dantat awkah le thatnak a tuahtu hna thangthatnak pek awkah a thlahmi bawi hna zong kha an nawl ngai ko hna u.\n12. Moses Nawlbia le profet hna cawnpiaknak an sullam cu a siMidang nih ka dawt hna seh tiah na duh bantuk in midang cungah va tuah ve timi kha moses nawl bia cu a si.Matt 7:12 ?Mi nih kan cungah tuah hna seh ti nan duh bantuk khan midang cung zongah va tuah ve u; hihi Moses Nawlbia le profet hna cawnpiaknak an sullam cu a si.13.messiah cu a ngan bik cu a si\n. 7 Zatlang lam ah mi nih upatnak kan pe hna seh ti kha an duh i, Saya, saya, ti kha an tlaihchan. 8 Sihmanhsehlaw nannih cu saya ti kha va duh hlah u, zeicahtiah Saya cu pakhat lawng nan ngei i nan dihlak in u le nau nan si.9 Cun vawlei cungah hin ahohmanh, Ka Pa, tiah va ti hna hlah u, zeicahtiah Pa cu pakhat lawnglawng nan ngei i amah cu vancung khua i a ummi a si.10 Hruaitu ti zong duh hlah u, zeicahtiah Messiah lawnglawng hi nan hruaitu cu a si ko.\nMatt 23:11 Nan lak i a ngan bik cu nan sal a si awk a si.\n14. Na nawlbia nih a ka umpi zungzal i ka ral vialte hna nakin a ka fimter deuh.Pathian bia kan theih i kan lungchungah kan cinkeng peng ah cun cu Pathian bia nih a kan um pi i cu Pathian bia cu kan nunnak ralvengtu a si.kan ral nakin a fim deuh fawn.Cu pathian bia cu cawnpiaktu saya vialte cawnpiak mi nakin hngalhnak a kan pe deuh fawn.cu Pathian bia nih cun upa tar chimmi le cawnpiakmi nakin fimnak a ka cheu khawh deuh.Salm 119:98-100)98 Na nawlbia nih a ka umpi zungzal i ka ral vialte hna nakina ka fimter deuh.99 Na cawnpiaknak kha ka ruah hna caah,ka sayate vialte nakin ka hngal deuh.100 Na nawlbia kha ka zulh hna caah tar nakin fimnak ka ngei deuh.15. Keimah ah hin i peh u law kei zong nanmah he kaa peh ve Pathian he kan i peh ah cun a mah pathian zong kanmah he aa peh ve lai.pathian he kan i peh lo ah cun kan theih a tlaih kho lo,kanmah zong Pathian chungah kan um lo ah cun kan tlai kho ve lai lo caah Pathian he kan i peh i a mah Pathian zong kanmah he aa peh ve lai.\nJohn 15:4 Keimah ah hin i peh u law kei zong nanmah he kaa peh ve lai. Mitsur nge nih amahte in thei a tlai khawh lo i a ruang ah aa peh lawngah a tlai khawh bantukin nannih zong keimah chung i nan um lo ahcun nan tlai kho ve lai lo.16. Pathian mi hna an herhbaunak lawng kha a bawmh si loin Pathian sin i chimmi lunglawmhnak bia tampi zong kha a chuahter.Kan herhmi le kan chambau mi lawng kha a kan bawm lo i lawmnak tam pi zong achuahter.2korin 9:12 Zeicahtiah nan tuahmi nih hin Pathian mi hna an herhbaunak lawng kha a bawmh si loin Pathian sin i chimmi lunglawmhnak bia tampi zong kha a chuahter.\nKolose 3:17 Pathian kan Pa cu Khrih thawngin nan lawmh caah nan tuahmi thil si hna seh, nan chimmi bia si hna seh Bawipa Jesuh min in si dih ko hna seh.Cu caah zeizong te kan tuah mi vialte le kan chimmi vialte hi Jesuh min in si dih ko seh.zeizong vialte hi Jesuh cu a si ko caah thangthatnak lianngannak upat nak le sunpernak cu Jesuh Pakhat lawnglawng kha kan pek awk a si ko.Jesuh cu centre a laifang a si ko.Amen.\nLuke 24:13Emmaus Khua Lei Kalnak (Mar 16.12-13)13 Cu ni thiamthiam ah cun an lak i pahnih hna cu Emmaus an timi khua leiah an kal i 14 thil umtuning kong vialte kha an i ruah. Emmaus cu Jerusalem in khan sarih tluk a si. 15 Cu ti i bia an i ruah lengmang i an i ceih lengmang lioah cun Jesuh hrimhrim nih khan a hei fuh hna i an sinah cun a kal ve. 16 A hmuh cu an hmuh ko, sihmanhsehlaw an hngal kho lo. 17 Jesuh nih cun a thawh hna i, “Nan kal pah in zeidah pakhat le pakhat nan i ceih len ko?” tiah a ti. Cun hmaichia ngaiin an dir. 18 Cun pakhatpa, a min Kleopas a simi nih khan a hun thawh i, “Tunaite i Jerusalem khua ah thil a cangmi hi Jerusalem khua chung i a ummi ah nangmah lawng hi maw a hngal lomi na si hnga?” tiah a hal. 19 Cun anih nih, “Zei thil hen dah?” tiah a ti. “Nazareth khuami Jesuh cung i a tlungmi thil cu hen ta,” tiah an leh. “Hi pa cu profet a si i Pathian hmaiah mi vialte nih a chimmi le a tuahmi ah hmual ngeimi a si, tiah an ruah. 20 Kan tlangbawi upa pawl hna le a kan uktu bawi hna nih thah awkah an chanh i cun vailam ah khan an khenh chih. 21 Kannih nih cun amah cu Israel mi hna a luattertu a si rua lai tiah kan rak i ruahchan. Cu pinah cun, cu thil a umnak hi atu hi a ni thumnak a si. 22 Kanmah lak i a ummi nu a cheukhat nih kan khuaruah an kan harter. Zingkate ah thlan ah cun an va kal i 23 asinain a ruak kha an hmu lo. An ra kir i vancungmi an i langh kha kan hmuh hna i cu hna nih cun, a nung, tiah an kan chimh, an ti. 24 Cun kanmah bu chungmi a cheukhat cu thlan ah cun an va kal i nu nih an chimningte khan an va hmuh, sihmanhsehlaw amah cu an hmu lo,” an ti.\n25 Cun Jesuh nih cun a thawh hna i, “Nan va hrut thiam dah! Profet nih an chimmi zumh kha nan vaa harh hringhran dah. 26 Messiah nih hi thil vialte kha a sunparnak chung i a luh hlanah a in awk a herh a si lo maw?” tiah a ti. 27 Cun Jesuh nih Cathiang chungah, Moses cauk hna thawk in profet hna òialmi cauk hna tiang, amah kong aa òialmi vialte kha fiang tein a chimh hna.28 An kalnak ding khua cu an hei phan deng i cu tikah Jesuh nih cun hmailei i a kal rih lai bantuk khin aa umter; 29 sihmanhsehlaw an tlaih i, “Kan sinah tlung ve ko, zanlei a si cang i a muih zong a mui dengmang cang,” an ti. Cucaah anmah sinah cun a tlung. 30 Anmah sinah cabuai ah khan a òhu i changreu kha aa lak i thla a cam i changreu cu a beuh i a phawt hna. 31 An mit kha a hung fim i aho a si kha an hun hngalh; sihmanhsehlaw a lo than. 32 Annih nih cun, “Lampi i bia a kan ruah le Cathiang sullam a kan chimh ah khan kan chungah mei kang bang a si lo mei kha?” tiah pakhat le pakhat cu an i ti.\n33 Hmakhatte ah an tho i Jerusalem ah an kir than. Zultu pahleikhat le a dang hna kha an rak i pum i, 34 “Bawipa cu a tho taktak ko. Simon nih a hmuh,” tiah an rak i ceih len ko. 35 Cun pahnih hawl hna nih khan lampi i thil a hung ummi le Bawipa cu changreu a hun cheu tik i an hngalhnak kong kha an chimh hna.\nJesuh Cu A Zultu Hna Sinah A Lang;(Mat 28.16-20; Mar 16.14-18; Jhn 20.19-23; Lam 1.6-8) 36 Cucu an chimh lengmang hna lioah khan Bawipa hrimhrim cu an lakah a hung dir i, “Nan cungah daihnak um ko seh,” tiah a ti hna. 37 An thin a phang an ning a òi i mithla kan hmu rua tiah an ruah. 38 Sihmanhsehlaw a thawh hna i, “Zeicahdah nan khuaruah a har? Zeicahdah nan lungawtawm in nan um? 39 Ka kut le ka ke hi zoh hna ngat u, keimah kha pei ka si ko hi. Ka tawng u law nan hngalh ko lai, mithla nih cun ruh le sa a ngeih tung lo, kei cu ka ngeih pei nan ka hmuh ko hi,” tiah a ti hna. 40 Cu bia a chim dih in a kut le a ke kha a hmuhsak hna. 41 An zum kho ngaingai rih lo, zeicahtiah cu thil cu si taktak awkah a tha tuk a lo i lungawtawm in an um ko rih. Cucaah, “Hika ah hin zei tal ei awk nan ngei maw?” tiah a hal hna. 42 Annih nih ngasa em cia pakhat kha an pek i 43 aa lak i an hmaiah cun a ei.44 Cun annih cu a thawh hna i, “Nan sin i ka rak um lio i kan chimhmi hna kha mah hi hrimhrim hi pei an si cu: Moses Phungbia chung le profet hna nih an tialmi chung le Salm chungah keimah kong an rak tialmi vialte cu a tlin dih awk a si,” tiah a ti. 45 Cun an lungthin kha a hun pemh hna i Cathiang sullam kha an hun hngalh. 46 Annih cu a thawh hna i, “ ‘Messiah nih cun sifahnak kha a in lai i ni thumnak ni ah thihnak in a tho than lai, 47 cun amah min in sual ngaihchihnak le sual ngaihthiamnak kong kha Jerusalem khua in i thawk in miphun vialte hna sinah chim a si lai,’ tiah aa tial. 48 Cun nannih cu hi thil vialte a hngaltu tehte nan si. 49 Cun keimah hrimhrim nih ka Pa nih bia aa kammi kha nan cungah ka run thlah lai. Sihmanhsehlaw cunglei in thawnnak kha nan cung i a tlun hlantiang khuapi chung hin hngak ko u,” tiah a ti hna.\nJesuh Vancung Kainak(Mar 16.19-20; Lam 1.9-11)\n50 Cun khuapi chung khan a chuahpi hna i Bethani khua tiang a kalpi hna. Khika ah a kut a hler i thluachuahnak a pek hna. 51 Thluachuah a pek lio hna ah cun an sinin aa then i vancung ah a kai. 52 Amah cu an biak i lunglawm ngaiin Jerusalem ah an kir i 53 an caan vialte cu Biakinn chungah khan Pathian thangthatnak caah an hman.\nCredit: http://Anna Suihleisung Pathian Bia\nLainu Ruahnak A Chiat Ve Ning Hih: Kan Pasal Ka Then Lai I Phaisa Na Ka Bawmh Ah Cun Kan Thim Lai


Ttihnung Taktak" Pakistan Ram Ah Tlanglawng A Kang A Tlawmbik Minung (60) An Thi - JM News\nPakistan ram ah tlanglawng pakhat a kang i a tlawmbik minung (60) tluk an thi tiah Pakistan palek nih an phuan, Mei kangh a chuahnak hi tlanglawng aa citmi ca rawl an chuan nak Gas a puah ruangah a si tiah ram chung media nih a tar langh.\nMei nih hin tlanglawng thluan thum a kangh dih, A thimi hna hi luatnak hmuh duh ah tlanglawng cung in a zuangmi an si hna, Cun hliamhma a tuarmi hi minung (30) tluk an si i, Athimi hna hi an milu aa chap kho rihmi a si tiah theih a si.\nKhual lamhla tlunkal aa timmi nih rawl chuan nak Gas dur i ken hi cu ttih a nung tuk tiah tlanglawng lei nawlngei tu pakhat nih a chim, Pakistan ram ah hin a tubantuk thil cang in a thimi hi atu lawng si loin tuan zong ah a rak um len cang tiah theih a si.\nNahchuah Nak Ngeih Ttih A Nun Ning” Minu Nih A Chuahpi A Nau A Nahchuah Caah A Thah


A poi tak tak ko; Trump cu pahnih in a sung ve ve ko cang\nA poi tuk ee, Setan a lawm tuk lai i ka celh bak lo. Pathian ka zum a ti mi caah cun um sawh sawh ngam ding a si ti lo. Apo tak tak ko, mah bantuk in thil a tlung cang caah USA ah zumtu tampi an ngaihchiat ngai tiah thei a si. America ram chungah nawlngeitu bik le President nak in nawl a ngei deuh mi an ti mi hna cu Supreme Court Judges pawl hna hi an si.\nAmerica nih setan duhnak lam a zulh lai maw, Pathian duhnak lam a zulh lai maw, zeibantuk lam an zulh lai, Liberal Ideology lei ah maw an kal lai Conservative Ideology lei ah an kal lai tiah biakhianak atuahtu hna cu Supreme Court Judges pawl hna hi an si. Cu caah President nak in ngawl ngei deuh mi an si tiah an ti tawnnak cu a si\nThei cia bantuk in President Trump hi nudawk, padawk pawl a duh lo/huat ngai mi a si, mah bantuk in Pathian nih minung hi a kan ser lo tiah a ti tu a si. Cucah USA ralkap ah nudawk padawk pawl hna cu an rian in ngawlter khaw din hmun an phan caan caah le nudaw padawk in i thleng khawhnak ding caah USA cozah nih tangka a liam tawn mi vialte hna cu Trump nih dawngter a tim\nNatein Supreme nih mah kong hi a cei hnuah supreme Court Conservative Judge Neil Gorsuch nih LGBT pawl hna cu a dirpi caah Democrat/Nudawk padawk pawl nih teinak an hmuh\nMah lawng si lo in Obama President a si lio ah a sermi DACA program cu Trump cozah nih dawngter a tim. Mah zong hi Supreme court nih a cohlan lo i, President Trump cu a sung hoi cang. Kum 2016 election lio ah fakpi in a aupi mi, DACA cu President Trump nih a duh ning bantuk in a tei khawh ti lo tinak si cang.\nDACA ah hin ramdang in a rah mi, Cozah theipinak tel lo in a rah mi pawl hna hi USA citizenship a ngei mi bantuk in an duh poah rian ttuan khawh ti a si i, cun USA mipi bantuk in vote an ngei khawh lai tinak a si, mah hi President Trump nih a duh lo ngai mi a si, fakpi in a doh, natein amah nak in nawlngei deuh mi Supreme Judge pawl nih Obama lio ah a rak tuah mi DACA cu a cohlan cang caah President caah thawngchia bak si cang\nSupreme Court bia khianak an tuah nak ah hin Conservative Judge John Roberts a cu Liberal lei ah a dir caah DEMOCRATS le left le Pathian duh lo ning in thil a tuah tawn mi nudawk padaw pawl nih teinak an hmuh cang caah USA cu Setan nih teinak a hmuh cang tinak si. Credit- FoxNews\nBe the first to comment on "A poi tak tak ko; Trump cu pahnih in a sung ve ve ko cang"\nUS nih a tuah tak tak cang, Ukraine caah thawngpang sunglawi bik si cang


Mi Caah That Nak Tuah Tu Na Si Lo Zawng Ah Harnak Pe Tu Va Si Hlah – Chin World News\nMi Caah That Nak Tuah Tu Na Si Lo Zawng Ah Harnak Pe Tu Va Si Hlah\nVei khat cu mi pakhat nih khan khua hmu lo mi mitcaw pa rawl ei a sawm. Rawl an ei caan a sauh deuh caah khua cu a hung mui. Mitcaw pa nih cun khua a mui tuk cang ka tlung cang lai tiin a hawipa cu a hei chimh. Cu tikah inn nei tu pa nih cun Mei in(မီးအိမ္) pakhat cu a hei pek. Khua hmu lo mi mitcaw pa cu a thin hung tuk. Kei cu ka mit khua hmu lo ti na theih ko ziah mei in cu na ka pek ka caah that hnem nak a nei hme maw a hei ti.\nIn nei tu pa nih cun ka dua kan dawttuk caah pei kan pek ko cu a hei ti. Nang nih cun na hmu khawh lo nain mui lak na kal lio ah pei mi nih an in hmuh lai le an in hrial lai cu a hei ti. Mit khua hmu lo pa cu a van I fiang. Kan theih hngalh nak ai lawh lo ah cun a phi chuak mi ai lo tawn lo. Cu caah kan ton mi le kan tuah mi kip ah kan ruat ta a haut awn.\nZei thil peoh ah ai lawh lo nak lei in kan zoh si cun ai lo tawn lo. Nang mah nih fanu pakhat na neih si ah cun mopa lei in man tam pi hauh ding na ruah men lai. Nang mah nih fapa pakhat na neih ah cun monu lei in man tam pi hauh lo ding in na ruah men lai.\nLam na len lio ah motaw mawng mi pawl na hmuh cun na rem hna lo. Nang mah motaw na mawng ah le lam leng mi na hmu thiam hna lo. Rian na tuan lio ah na bawipa kha mi a hre tuk (a hnek tuk) tin an zumh men lai. Nang mah na kut tang rian tuan mi an um tik ah an fial lo rian tuan zuam nak tak tak zong an nei lo tiin nan ruat men lai. Zei tik pioh ah nang mah lei lawng in zoh lo in a dang lei zong in na zoh chih awk a si.\nMipakhat har nak a tong mi na ruat thiam piak mi khan a dawtnak pakhat si. Midang har nak na theih thiam piak mi khan a zawnruah nak pakhat cu a si. Midang an sual nak na ngeih thiam mi kha na caah hlawk nak pakhat a rak si ti kha philh hlah. Zei tik hmanh ah mi a neh sawh mi va si hrim hrim hlah. Midang caah that nak na tuah khawh lo zong ah an caah har nak vape tu cu va si hrim hrim hlah.\nRef : Salai & Mai


USA:President ding ah’Joe Biden hi cu a si kho hrimhrim lo. – Onlinenungak\nUSA:President ding ah’Joe Biden hi cu a si kho hrimhrim lo.\nOhio state le Florida state ah teinak a hmumi nih president a tuan lai tiah a luan ciami kum (60) chung cu ruahdamh khawh a si tawn ko nain cu state pahnih ah–Ohio ah 8 point, Florida ah 3 point nak tam in–a sung ko nain zeitindah Biden nih teinak a hmuh khawh hnga? Hi bantuk hi 1960 ah Mafia nih fimzer ngai in an rak bawmh ruang ah John F. Kennedy nih Richard Nixon a rak tei tan lawng ah a rak um bal.Cun US ram pumpi ah hin a luan ciami kum (40) chung ah aho dah president a tuan lai timi a langhter kho tu county ngan bik (19) an um tiah The Wall Street Journal le The Epoch Times nih an ti. Cu hna lakah county (18) ah hin Trump nih buaktlak in 16 points in teinak a hmuh i Clallam county lawng ah a sung. Cu Clallam county pakhat te ah cun Biden nih 3 points hrawng lawng in teinak a hmuh ti a si.Cun a kau deuh in kan lak ahcun county (58) nih hin president a chuak dingmi a thluamthlam hi an langhter tawn ti a si. Cu a biapi tukmi county (58) chung ah county (51) ah hin Trump nih buaktlak in 15 point in teinak a hmuh. Biden nih cun county (7) te lawng ah 4 point in teinak a hmuh. Cucaah Biden nih Trump a tei ti hi khuaruat deuhmi nih cun zumh a har ko.\nAmah lei party nih house ah thutnak an hmuh cuahmah lio ah, president a tuan lio ah a sungmi cu Trump lawnglawng hi a si lai.2020 thimnak ni ah The Cook Political Report le The New York Times nih house thutnak (27) cu aho lei nih dah a co te lai ti hngalh a si rih lo an ti. Sihmanhsehlaw atu ah cun cu thutdan (27) a dihlak in Republican lei nih laak dih dawh in a um. Republican lei nih New Hampshire ah house he senate he an ziah put i state kip ah legislature hmunhma an laak cuahmah lio ah Democrat lei nih cun zei state pakhat te taktak hmanh ah house thutdan a za tein an ziah khawhmi a um lo.Democrat lei campaign hruaitu nu Christina Polizzi hmanh nih, “Trump hi Republican legislature pawl a cawisangtu a si,” a ti. Cucaah Biden nih Republican lei vialte a cawisangtu Trump a teimi hi cohlan a har ko.\n5. Primary vote tam deuh a hmutu Trump cu Biden nih a tei ti hi zumh a har ko.\nKha hlan ah cun primary vote tam deuh a hmumi nih president an tuan deuh ngawt tiah Political analyst David Chapman nih thimnak hlan ah historical fact pathum a langhtermi a um.Pakhatnak, primary vote 75% a hmu kho tu president a tuan liomi aho hmanh an sung bal lo. Pahnihnak, Trump nih primary vote 95% a hmuh. Cucu president a tuan liomi nih an rak hmuh khawhmi a tam cemmi pali lak ah aa tel ve. A ngaingai ti ahcun, Dwight Eisenhower, Nixon, Clinton, le Obama nih an rak hmuhmi nak hmanh in Trump nih tam deuh a hmuh. 1912 hnu ah primary vote 90% cung a hmumi (5) hna lakah Trump hi aa tel vemi a si. Trump nih minority vote 27% hmanh a hmuh khawh rih ti a si. Cucu 2016 lio i minority vote a hmuhni nak in a let in a tam deuh.


Pa Nih Fa Ngei Kho Lo In Um Hi A Fawi Te, Hrial Ding Mi Phun 7 – Global Chin Post\nHomeTheihtleiPa Nih Fa Ngei Kho Lo In Um Hi A Fawi Te, Hrial Ding Mi Phun 7\nPa Nih Fa Ngei Kho Lo In Um Hi A Fawi Te, Hrial Ding Mi Phun 7\nFebruary 9, 2018 admin Theihtlei 0\nNu le va karlak ah fa ngeihkhawhnak ding le pakhat le pakhat nupa sinak kan i pehtlaihnak zong hi biapituk mi a si. Cun fa ngei kho lo ding pa si lo nak ding ah hrialdingmi tam pi a um ve. Nuleva kat ah fa ngeih lo taktak in um hi cu duh cio mi a si lo. Nupi le zong nih fa ngeih hi an duh tuk ve caah pa nih fa ngeih khawh lo ah cun nu caah tuar a har ngai ve mi a si. Innchungkhar khuasak nak ah abiapi tuk mi a si fawn. Cu caah pa nih fa a ngeihkhawh lonak dingah a cang khomi mi thilpawl hi atang ah kan rak langhter.\nThutdir Ning Hman Lo\nNunnak lam thluan ahhin zei tin dah kan tthutdir i kan nun timi hi a biapi tuk, thautuk, kuak le zuu ramtuk, tibantuk vialte nih pa pawl ngandamnak, thil le a ci tiang a hrawh khawh.\nLungretheih,Lunngretheih Peng In Um\nLungrawh tukin um peng tikah eiding, dinding mi vialte tlolh a si tawn. Nuleva sinak lungput duhsah in a deihter i, testosterone tiah auhmi nau ngeihkhawhnak zong a tlawmter.\nAkih-lum tuknak tthutdir tam ruang\nA linh tuknak ah sautuk um tikah DNA a hrawh khawh, tisaso nak kan nganpi tibantuk ah sautuk um hi pa caah a ttha lo, a si khawh ahcun a saubik a linhtuknak ah si loin 39 degree hrawng hin a za ti a si. Cu bantuk sautuk umnak nih pa kan nauneih khawhnak a hrawh khawh.\nNgamdamnak he a kalhmi ti le rawl ei tamtuk\nTi khal nak (zikhetatta) tibantuk i saa ciahmi tamtuk einak zong hi thil ttha tuk a si lo tiah an chim, KFC tibantuk zong tamtuk ei a ttha lo. Asikhawh ahcun naungeih khawhnak ahcun thingthei tibantuk hi tampi eipiak ah a ttha.\nCycle zong hi ngandamnak caah cun a ttha ngai, sinain pa pawl kan thil le kan tthutnak kha faktuk in aa rial peng tikah pa thil le pa ci tiang a hrawh khawh, mah i cu i fian cio dih a si ko lai.\nPlastic chung thil tamtuk din ei\nA taktak ahcun plastic chung i cu chemical ai tel dih, cubantuk chung i thil tamtuk lehpek kan ei , plastic chung ti hna tamtuk din-ei tikah chemical kan din-ei chih peng tinak a si ve. Cu chungah cun BPA (Bisphenol-A) timi ai tel caah cu bantuk tamtuk din-ei nak zong nih nau ngeih khawhnak a donh khawh ve.\nWifi kan hman tikah electric tthazang kan pawng ah a um peng tinak a si, Phone, labtop kan hman zongah kan pawngah a um peng i cu nih cun a hrawh khawh ve tthiam. Sinain hman lo le tongh lo cun um khawh a si lo caah vanchiat a si, nain Doctor te nih ralrinnak an pekmi pakhat ah a tel ve mi a si.


President Win Myint Nih 2020 Thimnak Biacahnak A Tuahmi Cu A Ropui Ko – Lai Lungrawn Post\nAugust 2, 2020 admin Myanmar News\nPresident Win Myint Nih 2020 Thimnak Ah Ningcang Tein Thimnak Tuah khawhnak Ding Caah General Election Commission Pawl Biacahnak A Tuah hna, tiah thawngpang theih a si. A ralaimi 2020 thimnak ah Kawlram chung party kip thimnak mee pe khotu min cazin vialte cu ningcang tein a kalkhawh nakhnga, mizapi vialte thimfung thlak khawh dih ding le ahopaoh nih mah le savo mee thlak sungh lo ding cu Kawlram President U Win Myint nih biacahnak a tuahnak kong cu Yangon ramthen General Election Commission Chairman U Kyi Myint nih a chim.\nPresident U Win Myint nih a ralaimi 2020 thimnak General Election ca ding ah hin August 2, 2020 zingka ah Yangon nichuahlei district General Election Commission phu then zung pakhat ah palai thimnak min cazin an pek lio ah President nih biacahnak a tuahnak kong cu theih a si. President Win Myint cu a ralaimi 2020 thimnak ah, 2015 thimnak lio ah teinak a rak hmuhnak meehmun a simi Tamawi myone Pyituh Hluttaw meehmun in thimnak ah a luh than lai tiah theih a si.\nA ralaimi 2020 Kawlram chung General Election cu November 8, 2020 ni ah tuah a si lai caah ramkulh le ramthen palai pawl cu 2010 le 2015 nakin a let in thimnak ah a luhmi le aa cuh ding an tam deuh lai, tiah ruahchannak nganpi ngeih cio a si. Abik in Chin ramkulh chung hmanhah Hakha peng chung in MP aa cuh ding palai pawl hi an tam taktak ti khawh a si cang. NLD, USDP, CNLD le UDP tiah Chin ramkulh chung ah party a lar ngaingai mi party pali bakte an um than cang. Cu lawng si rih loin Independent in aa cuh ding tete zong an um tikah 2010 le 2015 thimnak lio nak in tukum 2020 thimnak cu zoh aa nuam deuh lai. Chinmi ramchung ramleng zong nih 2020 thimnak cu cuanh cio le hngak hlan cio a si ko cang.


AN PATHUM TEIN AN NUNNAK A LIAM TTHAN, RALKAP PATHUM – The Chinlung Post\nSeptember 6, 2021 admin Kawlram 0\nShwe Yupar Oo he hmanthlak aa thlak timi ralkap 3 An Thi Than. Mintami Shwe Yupar Oo nih hman a thlak tti mi pawl hi an thi lengmang rua. Kan hnulei ah bogyi a thimi pawl hmanthlak a tar i, tutan zong Kachin ram ah a thimi pawl hmanthlak a van tar than. A tial chihmi cu, Tatkyatgyi Than Aung, Tatthar Myo Zaw le Tatthar Tun Oo,\nKa tale hna Shwe nih tha tein iralrin uh tiah bia kan cah ko hna. Kachin ramkulh Shweku myo ah ei din ding a phurmi tilawngpi cu KIA KIO phu le PDF phu fonh nih an kah ruangah a thimi Tatkyatgyi, Tatthar hna, Shwe nih upatnak kan pek hna” tiah Mintami Shwe Yupar Oo nih a timeline ah a tial hi a si. Photos: Shwe Yupar Oo, Credit: Chinland News Agency\nThawngpang dang:Breaking News. USA ah Chinmi kumtling lo nih a upa thi lak meithal in a kah. Unau pahnih karah sikhuatnak a um caah ithahnawnnak a chuak tiah palek nih an chim. USA ram Columbus Division Police chim ningah cun cacawn nithum zan sml 1:30pm tlukah a upa cu Jolliff street ah a auh hnuah meithal in a kah tiah an chim.


Virus Kong A Thei Hmasabik Tu Dr. PA a Thi Caah Tuluk Mipi Lungthin A Kuai – Myanmar Chins\nFebruary 7, 2020 Hakha Laimi HEALTH 0\nVirus Kong A Thei Hmasabik Tu Dr. PA A Thi, Tuluk Mipi Lungthin A Kuai\nA tulio vawleicung a hnin dih tu coronavirus a rak thei hmasabik tu China Dr. Li Wen Liang cu corona virus in a thi ve caah Tuluk mipi an mitthli a luang i an celh lo tiah theih a si. Dr. Li Wen Liang cu Mit lei siibawi a rak si nain cironavirus hi a rak hmuh i mipi caah tihnung tuk mi virus a um caah ralrin taktak ahau tiin a rak chim.\nCu lio ahcun an rak zum lo i, Siizung leiin ralrinnak an rak pek lawng siloin Palik nih an auh i,Mipi caah thinphan thlalau bia an chim tiin warning an rak pek ti a si.An chim ning ahcun min an thut ter titiang in an tial. Siibawi a hawi le kha, Midang nan thlop tikah kut thuam mini hruk uh law, nan hmur ah Mark i hruk uh,tih anung ruk mi virus a si tiah a rak chim hna ti a si.\nA tu cu mah Dr. Li zong voronavirus cu a thlop mi mizaw sinah ai chonh ve caah a tuhi a nunnak aliam cang ti a si. Conoravirus ahung karh ziahmah tikah mipi an lau dih i,Dr.Li zong Palik nih ngeihthiam an hal than bal ti a si. Dr. Li a thih thawng an theih i Tuluk mipi lungthin akuai dih ,an ngeih a chia tuk ee ti a si.\nCoronavirua ruangah minung 600 leng an thi cang i, Mizaw 30000 leng an si cang tiah theih a si.\nMalaysia Ah Thihnak Faktuk Kan Tong, Lungthin A Fak Tuk Ee


Covid-19 Zawtnak Nih Thihnak Ttihnung Le Thil Ttha Lo Tampi A Chuahter Lak Ah Thil Ttha A Chuahpi Mi Tampi A Rak Um Ve - Khuaruah Har News\nTuhin kan vawleipi lungrethei le thinphang thlalau taktak in akan tuahtu Covid-19 nih thil tthalo tampi a chuahpi ko lio ah thilttha tampi arak chuahpi ve tihmi cu a tanglei ah khin a chiat pahra in ka cun langhter hna.\n1. Hlawhhlang vialte nih hlawh an hlang kho ti lo. Hlawhhlang nih rian dang an kawl ve cang.\n2. Pathian nih amah sunparnak caah amah he ailo in a kan sermi minung hna cu phaisa ruah ah ai that kho poh thah khawh I zuam nak puai vialte; One Champianship, Ultimate Fighting Championship (UFC), Glory Kick Boxing, World Boxing Championship (WBC) le adang sualdainak vialte cu maak dih asi.\n3. Ram khat le ram khat ram i cuhnak le in entainak vialte a dong dih.\n4. Nungak/tlangval itonnak (dating) phunphun tamtuk a zor cang.\n5. Thlacam bal lomi nih thla an cam, thawngttha ngaih ai tim bal lomi nih thawngttha an ngeih. A sualnak ai chir duh bal lomi nih an sualnak an i chir cang.\n6. Mipi nih an cozah le an rumnak an rak i bochan. Asinain atu cu Pathian an i bochan cang.\n7. Chungkhar khat asi ko nain rian ruangah hmun khat ah a um kho lomi chungkhar hna nih hmunkhatte ah um tti khawhnak caan an ngeih. Bia an i ruah tti, hawikomhnak an ngei tti.\n8. “Ka thi bal lai lo” tiah ai ruatmi hna nih vawlei nunnak cu mitthep ah a lo kho ti kha an ngalh i ralring tein an nung cang, ralring tein bia an chim cang.\n9. Hlim/laam ttha lo vialte an tuah kho ti lo. Thlarau-i-rit vialte a tlau dih. An ri ngam ti lo. Cun, Bible i a um lo i Pathian nih a theihpi lomi, vawlei cung pumpi ah Laimi lak lawngah a um i Laimi lak zongah cawnnak reprap a ngei lomi lawng nih an hmanmi holhtheihlo hla sak i rock vialte zong a tlau dih ve. Cei hna seh (va tlau thai selaw a ttha).\n10. An lih in bia an phuang ngam ti lo. A dik sual lai lo i kan mual a pho ve lai ti an phang cang ( va tlau thai seh). Credit: Aung Myint Thang\nTuni Ah Yangon Myo Music Zone Le KTV Ah Covid-19 Case Thar Mi (73) Hmuh Than An Si\nLungrual Cu Teinak Hriamnam Pakhat A Si Bantuk In SAC Hakha Lei Kai Ai Timmi Cu Kalay Le Gangaw Mipi Nih An Rak Doh Hna\nSumo Accident Nak In Minung Pahnih An Nunnak A Liam\nOffice Of Donald J Trump An On Cang “ America Mipi Caah Champion Kan Si Peng Lai”


Khampat Ah Nu Pahnih Cu Meithal In An Kah Hna – Chin 11 News\nKhampat Ah Nu Pahnih Cu Meithal In An Kah Hna\nKalaymyo peng, Khampat khua ah nu tung pahnih cu meithal in kah hna tiin thawngpang kan theih, An kah mi hna nutung pahnih hi Kalaymyo pituh sizung ah an kal pi hna.\nJune ni 15 zan, suimilam 9 hrawngah Khampat a hmat 1 i um mi Cing Lawh Nuam le an in pawngnu Vung Ngin Cing cu TV an zoh lio ah innleng in meithal in an van kah hna. An inn hmai ah cycle ai phirh mi minung pahnih an ra i cycle zong cu dir lem loin a hnu lei i a tthu mi pa nih meithal in a kah hna.\nVanchiat vanthat ah an kut lawng ah a khen hna i an nunnak a liam hraw loh. An tak pum hna ah kheng sual hna seh law cu a thih zong an thih phah khawh mi a si nain an kut lawng ah a khen hna caah an nunnak a liam loh tiin thawngpang kan theih.\nMeithal a kaptu le a hawipa hi police nih an kawl cuahmah lio hna a si i a tu tiang ah cun an tlai kho rih hna loh tiin Kalay post nih a langh ter. Thawngpang thar a um ah cun kan van update than te lai.


Salai Ceu Bik Thawng Cu Pasal Maw Sal Lo, Aa Fiang Cang Lai – Chin 11 News\nSalai Ceu Bik Thawng Cu Pasal Maw Sal Lo, Aa Fiang Cang Lai\nThantlang lei nih “zuding pa, mi ṭhalo pa” an van ti bak ko kha mu. Central CNLD nih Thantlang lutlai te pahnih cu CNLD party in an dinhter hna. Zei party in dah an dirte lai? Caan an ngei rih. Independent zongin izuam khawh a si.\nSalai CBT nih cuh a duhnak hmun le Pu Vei cuh duhnak hmunhma aa khat bak, ti si. CBT kha pasal a si ahcun, hmunhma a rak duhnak ahkhan Pu Vei he cun an izuam awk si hnga. Pu Vei zong nih independent bak in zuamcawh ve bak ding. Cucu politics timi cu si ko.\nAbraham Lincoln lebang an izuam dingmi pa he dawh ivuak le ikah dingin aa rak ithawh bal ve khah! Salai Ceu Bik Thawng zong MP aa cuh kho lai. Pu Vei zong aa cuh ve lai. An icuh veve awk hrimte a si. CBT nih “Party rian a biapi tuk” aa rak titermi kha, uar a um lo ngaimi bia a si. Icuh pah in party rian cu kemh chih khawh tuk a si.\nRamkhel minung tam deuh cu zu cu an ding pah dih. Western lei lebang. Korean zong an si ve ko. Nain, zu nih an rian a tlolhter bal hna lo. Cucu pasal rian a si. Ramkhel minung cu eihmuar hman le ziknawh laak hmanlo a biapi bik! Salai nih aa cuh ngam lo cun, pasal a si bak lo tinak si ko.


Caw congh ah akalmi nu pakhat cu meiin khangh thah asi - Khuaruah Har News\nSagaing ramthen Ye– U myone, Enpinyi khua ah cun ramlak ah caw aconghmi nu pakhat cu mei in khangh thah asinak konglam cu Ye-U myoma palik sakhan in theih asi. February 11 ah khan Enpinyi khua in thlanglei kap ah um Yepyapohkone i in pakhat ah ummi U Tin Hla fanu cu ram tangah caw congh dingin a chuak i zanlei caw an rak kir cang hnu zongah arak kir ve tilo tikah cun an rak kawl. Mahti an kawlnak ah cun meikhangh in thah asinak konglam cu an theih hi asi.\nThah atongmi Mah Nila Aye kum 27 cu minung khuasaknak lolak thlam pakhat in furlong 4 tiang ahlatnak caw tlawnnak hmun ah cun caw congh dingah arak kal hi asi. Nain zanlei can ah a caw conghmi hna an rak kirtik zongah arak kirthan vetilo tikah cun khuami hna bawmhnak hmangin kawl arak sii caw arak conghnak hmunah cun meikhangh nak he a thih ko kha an va hmuh tiah Ye- U myoma palik tuanvo ngeitu pakhat nihcun achim.\nMah lainawn nak he pehtlaiin Teteinyan palik sakhan ahcun case hawn arak si. Sualnak tuahtu tlaih khawh asinak ngha dingah palik hna nihcun thazang chuahin an kawl cuahmah lio zong asi. Kan kawlram chung lainawn tam ning hi cu tihnung tuk khi asi. Mah ruangah hin ralringtein kan um peng aherh. Sualnak tuahtu cu tlai kho hram hna sehlaw midang cungah sualnak dang atuah than hlanah tlaimanh hram hna seh.\n← Model Thinzar Wint Kyaw hmanthlak postmi nih pa cheukhat pawl a lauter dih hna\nTuluk ram virus ichonhbarh ningcang arak thanh tawntu Journalist pakhat cu atlau →\nZumtu Thlacam Piaknak Thawngin Dr.Pari Cu Negative A Si Cang Lomhpi Cio Hna U Sih\nThihnak Thawngpang: Nizan Tanghra Result Chuakmi Ah Awn Nak A Hmu Mi Lalrinmuana Cancer Zawtnak In A Thi


TTIHNUNG TAKTAK SI CANG KAN UNAU MIZO LE VAI AN I PHOMH CANG: VIDEO – The Chinlung Post\nOctober 17, 2020 admin Local News 0\nMizoram le Vai pawl an buai taktak cang. Ramri ruangah Mizoram le Vai pawl cu tulio hi biatak tein an buai lio a si. Tuzan October 17, 2020 zan ah khan Vai pawl nih Mizoram palik cu lung in an rak cheh hna ti a si. Lung in an cheh hna khan Vairengte ah a ummi Mizo pa pawl cu an kal hna i Vai pawl an umnak buk cu mei in an duah tiah theih a si.\nA tu ahhin ramri ah Assam state ( Vai pawl ) palik le Mizo palik cu meithal kau cio in an um ko hna. Cung lei nih oder van pek bak cun meithal puah colh ding khi an si ko cang hna.Mizoram le Assam state ramri buainak hi kum tampi a liam cangmi a si. Ramri ai cuh pengmi an si. Kan hnu lei ah khan Vai pawl nih Mizo pa thlam mei in an khangh, a dum thil cinmi an hrawh piak dih caah Mizo pawl thinhun in buainak cu a hun linsa than mi a si.\nAn kar ahhin remnak a um khawh lo ahcun state pahnih kar ah fak taktak in kahnak le buainak a chuak te khomi a si caah mipi thinphang in an um cio ko hna. Atu tiang ah Mizo lei cu ram le miphun caah tiah nunthap in a dirmi minung tampi chungah minung pahnih hna cu kuangfang hliamhma an tuar cang tiah theih asi. Hi konghe pehtlaiin nizan ah mizoram bawi pakhat nih atanglei bantukin a chim.\nKan ram le miphun caah cun aharh le kan nunnak zong liam ko usih, hnu hrimhrim kan kir lai lo. Cucaah ka nau le zong timhcia tein ka umter cang hna tiah a chim. Hi kongtthiam tthiam he pehtlaiin mizoram mipi nih an timi cu aharh si ahcun kan nunnak zong liam ko seh kan dai bak lai lo. Aharh ning in rian kan ttuan lai i, a minung kip in kan ram kan kilven lai tiah an ti cang. Atuhi an buai cuahmah lio asi. Video zoh aduh mi nih hika hi voikhat in hmehpiak na zoh khawh lai\nHawidang ramdang cu an ram le miphun caah biatak tein nunnak pek bak in an cawlcangh cuahmah lio asi. Atu kan ttial lio cuahmah zong hi ram le miphun caah tiah biatak tein mizoram mipi an chuak cang hna. Ahnu thawngpang thanh khawh kan vun zuam thluahmah lai. Atuning vun zoh ahcun thinphan dailo bak asi cang.\nTheih hrimhrim ahaumi kong vun relchih: Halkha um Miphundang pawl nih CNLD an vote lai maw? Miphun Party dir hi a herh/palh maw? Halkha khuachung ahhin milu 30,000 (thongsawmthum) kuakap an um. Cu ahcun thongnga (5,000) hrawng hi miphundang (atam-u Kawl) an si lai tiah ruahdomh a si, cozah riantuan, ralkap le company riantuan an tam.\nKan Bawipa Jesuh nih hi vawlei ah riantuan hram a thawkka ah “Sifakmi hna sin i thawngtha chim awk ah… saltangmi hna sin i luatnak thanh awk ah le hremmi hna luatter dingah a ka thlah” ti hi a chim hmasa bikmi thawngtha a si (Luka 4:18). A ngaingai ahcun miphun le biaknak ah thleidannak fak bik a tuartu.\nHrapcheu tiang dolh cangmi le a sifak bikmi Chin miphun kan himnak ding, luatnak ding le damnak tling kan hmuh khawh nakding hi Bawipa Jesuh hi vawlei a rak rat hnawhchan pakhat a si. Cucaah miphun ah fek tein dir hi ilaklawh hrimhrim hlah usih. Khrifa hna kan rian a si. Na ke hnih tein miphun ah chia ko. Teinak kan hmuh hrimhrim ko lai.Bawipa pei kan lei ah a ttang cu. Credit: Salai Ceu Bik Thawng


Hakha Khuapi Thawngpang Cu Aww - News and Media\nHakha Cawbuk Sang Mino 5 An Tlaihmi Hna An Thlah Tthan Cang Hna. April 30 zaan suimilam 6:00 hrawng ah Hakha Cawbuk mino 5 cu Hakha khuathar Inwa Bank hmai ah SAC ralkap nih an rak tlaih hna. Annih hi an hawile sinah len aa thawh mi an si, SAC ralkap nih an dirter hna i an phone an chek piak dih hna. Anmah chungin lunghrinh mi hmanthlak an hmuh caah an tlaih beh hna hi a si,” tiah tualchung mi pakhat nih The Chin Post ah a chim. Crd – TCP


Dr. Sa Sa Hna A Soisel Ngam Mi Hna Rak I Ruah Uh – Chuncha News\nTulio kan Chin ram Politics cu Online ca tial pawl nih nihchuak ah a chuah ter viar.\nDr. Sasa kong nan tial thulh NLD nan tial nan soisel.. Tha ten ruat uh.. Central ah CNLD nih cozah nak an tuah khawh ding si cun Kan miphun ning in kan vote dih hna lai cu..\nKan Chinram chung in Pine ah ai cuhmi palai pawl hi an tlin dih zawng ah Central ah Cozahnak a tuah tu kut tang thiam ah an um lai ti hi nan thei lo maw?\nA si le NLD nan huat tuk ah cun CNLD cu USDP lei an i kawp lo ah an mah lawng cun zeidah an tuah lai? Amyotha hlutdaw le Pyithuh hlutdaw ah CNLD ai pe mi poh tling dih lak in vote kho hna u sih law.. Zeiparty dah an tuan pi lai ti hi nan hal bal hna maw? An mah nih teh an chim maw?\nPine ah cun Federalism le Nationalism hi hlutdaw ah chim khawh silo cuh.. Ram le miphun ca ah cun Central ah khin dawh Federal le Democracy le Nationalism cu heh tiah an au pi i an chim cu a hauh fom cuh.. State ah cun a dingfel mi pauh an tha ko. Chinmi lawngte an si thiam ko cuh.. State in tuah khawh mi cu tampi um lo cuh.\nCHIN Act kha remh le nunter.. Budget kan hmuh mi a sinak ah dingte le felte i hman mah cu a si deuh ko a tawinak te in.\nTanh mi cu tutiang ka nei rihlo na in NLD tluk i kan ram a ser mi cu an um rih lo cuh..\nCNLD nih hin NLD cu Suport dawh in an langlo hi awh. USDP an Suport ah cun ..\nCNLD vote na pek mi kha USDP na pek diam khawh men. A tutiang ah CNLD nih Central i an Suport dingmi party hi an chim rihlo.. A si le Ruling party ah i tel lo in hlutdaw palai te in Ram le Miphun ca ah Central ah heh tiah kan au ko lai an ti cun mah cu a si awk te siko..zei party hmanh suport lo in Oposition ah an um lai tinak maw si?\nTawi te lawng ka tial hih rak i ruat cio ko ne uh.. Catialtu: Pakim Bawitlung


Van Lian Cung Le Van Biak Thawng cu An Ruak Hmuh Cang Hna Ee, Ngaihchiattuk Hringhran Ko! – The Cherry Par\nVan Lian Cung Le Van Biak Thawng cu An Ruak Hmuh Cang Hna Ee, Ngaihchiattuk Hringhran Ko!\nMalaysia Port Dickson rili i a pam mi kan nau le pa 2, Van Lian Cung (Tinam khua) le Van Biak Thawng (Malsawm khuami) cu a ruak tunak bakah khan an hmuh cang. Tantakmi chungkhat Bawipa nih hnem ko hna seh!\nCaan rau lo te ahkhan anpahnih hmuh beh a si cang hna e. Thlacamnak in a kan bawmtu nan zapi cungah kan ralop! Fale nau le hna kan in tuar mi ruah ah hi thin lung nih hin a celh lo ruak cu nan hmuh i hna. Angam deuh nan lung re theihnak le nan tha batnak vial te Bawipa tu nih can hnem hna seh law can um pi ko hna seh law.\nHna ngam tuk a si e, tan tak mi chungkhar Bawipa nih in tuar khawh nak in pe ko hna seh nan ngaih chiat nak kan in hrawm pi hna. Lawmh um tuk e An ruak nan hmuh hna cu Rethei tak in An bawmchan tu Malaysia rammi hna an cung zong lamwh a um hring hran!\nNi zaan zaan lei ka ttin lai ah thaizing kan rak don than hna lai kan ti tak hna bantuk in tuni ah cun kan i tong hna!! sihmanh sehlaw a hla. kan i ton bantuk in capo saih le nihbu in a si ti lo!!! ka celh bak lo eee… Nain kan nih zong ni nikhat cu ka ton hnga dingmi a si ko cu tik ah kan nih zong Vanram kan rak tik ah kan dongte uh mu! Kawi Van Van Lns Cung le U Biak tuni leng hin cun nan facebook tage lo kaa zuam cang lai e.\nKahniang aww kan ngai tuk ee na video kuat mi te lawng maw ka zoh khawh cang ne lai Kadawt zeitik tiang hme na zun ka tuar lai. ka ngeihchia tuk ee um awk thei lo ah a video ka zoh a hman thlak ka zoh ka celh bak lo a har tuk. Ka nau pa Van Lns Cung Ziah na chuah bal cg lo Malaysia um na hawi le pawl nih chun ni tlak an in hngah tuk na tha ba tuk lo ma sau tuk nangmah te lawng na um cg na hawi le pawl nih an in uah nak aw na theih ko tun lai Ziah na chuah duh lo kan in hlam tuk cg e.\nKa dawt na mipum ka hmuh hlan cu ka zumh kho lai lo e, na mi hring tein rak kir tthan law ti lawng ka duh ee zeihmanh ka ruah khawh mi um lo ka tuar kho loh ee. Van chiat ah thong van tlak tak ding sual hmanh kan siang lo kan dawttuk ee na ka ti kha na sia ka herh tuk ve ko lai m. U kadawt, vawlei cung ah cun a ka daw bik tu ah kan chiah ve mi na si mi lungsau Kahniang aww na phone call ka hngak peng ko rih ee kadawt.\nA mah cu capo bai tak in kan i tong deng cang le Gym ka tuah cang hau ti le kan i ton lai kan i ngeih tuk lio ah Sangku awww a fak tuk ee zei tik tiang dik ka tuar lai ee. Ka nau aw kan i ton nak ding khin a thla lawng a duh cang mi khi si ee ka lungsak kho lo ee kei cu ee.\nRuah lo pi in mah ban tuk thawng theih cu zei ti um awk zong ka thiam lo a tuar har tuk. Mah tluk nan i tong than cio ding in ho poh nih kan i hngah hlang cio mi ruah lo tuk in mah thil acan cu atiar zg har i zumh khawh zg si loh ka zumh ve bak rih lo tu tiang aruak tel ka hmuh lo cun in tuar khawh tu i zuam ko law U.\nKan ruahhchannak a dong rih lo, kanau, ka nau Van Lns kanau, Kai zum kho rih lo. Zeitik tiang kan in hlam lai e Lian aw, Innchung kan lut, Innleng kan chuak, Na nehnang vialte hi kan mitthlam lawngmaw an si ko kun lai. Zanlei suimilam 3:00 ahung tling lai, Ka fa le nih Uvan na tin cang maw an ti tawnmi chim than an duh tung lai e, U van tah akan ti len cang e Lian aw.\nBawlung na chuih tawnnak na kedenh zong nih kanmah nih kan in hlam bangin an hlam lai e Lian aw. Zanlei khuamuih lai ah nahawi le na nau (Thawng2 le Chanlian) lawng maw an rak tin cang lai, Lian, zeitin dah kan celh lai e. Na U le kan zawn nakan ruah piak tuk tawn ko ka ti tung e.\nZanriah ei na huam lai maw ti hal ding kan hlam tuk tung lai e Lian aw, Kan rawlchuan athawt lo zongah hmaipanh tein na ei tawn kha, na thutnak abau cang tung lai e Lian aww. Na tuk tawnmi Pingpong nih tuk caan ahung phan lai, Naa tlaih mi na kut neh nih an hlam tung lai e.\nNa riantuannak na Kedenh le na Tipung hna nih duhsah tein an ţhing zuahmah te lai, Zeitik hmanh in kan rak hlonh lai lo e Lian aw. Ka Nau tluk in ka dawtmi Lian aw Na U san ka tlaih lo tuk ruangah a si ko mu, Kei ka zawt lio kha nangmah nih pei khua nakhan dih hnik kha, Joshua pa rian a tuan khawh tilo ahcun kanmah kan i zuam ahau tiin pei ka nau zong na rak cawnpiak len kha Lian, ka nau aw.\nKei ka rian ka tlinh lo hi ta,Lian ka nau aw, Kaa khat hmanh ka bia na el bal tung lo e, Zei na tuah lai poah ah naka chimh hmasa dih tawn ko tung e Lian ka nau, ka nau Nau le hmanh a zohkhenh kholo mi ka si mu, Ka nau Van Lian aw. Ka Nau Van Lian aw, na hawi le pawl ka hmuh hna lai, a zungzal a zungzal in kan hlam lai e, ka nau.\n← Chin miphun kan dihlak caah cun thawngtha taktak a si.\nI Ralring Rih Ko U, Daithlang hlah U! →


RALKAP NI CU TLUANG TE AN DIH CANG, HRIAMNAM AN PIAH DEUH – The Chinlung Post\nRalkap Ni cu Tluang Te an Dih Cang: Nihin Ralkap Ni cu kum dang nakin minung thaazang a der ngai. Nain hriamnam thaazang kum dang nakin an piah deuh. Vawlei cung ram nih Thaazang pek nak ca an kuat tawn hna ii nihin cu Myanmah a lin zong ah an tial ti lo. kumdang ah cun Ambassy, Ambassdor an kai peng nain Nihin cu an mui hmuh an si lo. Nan riantuannak kan in hnatlak pi lo ti he akhat ko.\nRussia le Tuluk lawng an kai tiin theih a si. Sub- committee pathum kan dirh cang i NCA tharchuah ding ka zuam lai a ti. Nain tlangcung hriamtlai cheu khat cungah an mah pumpak rumnak, siitha lo hriamnam an zuar mi an um a ti rih. Siipuaizi a tla chin chin cang lai. Mipi kan har tuk cang lai. A ruah ning bantuk pakhat hmanh a tlamtling mi le a thar chuah khawh mi a um ti lo. Mipi hrem, tleih le thongchung ah khumh le thah lawng a duh cang rau.\nA chung bia daihnak ka sawm hna lai ii an ra duh lai lo a theih caah Ralkap Ni dih hnu cun Tlangcung hriamtlai ka kah cang hna lai a ti in an chim. Cucu hriamtlai umnak hmunhma lei an ralkap a kuat pah cang hna ii a tu a kuat rih hna lai tiin theih a si. Ralkap pawl an hrang chin cang lai. Thaizing thawk in cun Methal in thih lak in sandahpiah mi pawl kap hna uh an ti cang hna tiah thei a si.\nNan fa nu le nan fa pa hna thi hna hlah seh ti nan duh hna si cun sandahpiahnak ah an i tel lo ding cu nan kut chung ah a um a ti hna. Ralkap nih an chim bantuk in an tuah tak tak si cun Mipi zong daithlan ding a si ti lo. Kan theih mi tactic hman dih a hau cang. Ralkap sakhaan pakhat tal cu lak ve a hau cang. Hakha Ralkap sakhaan a tlanglei in meidua piak ve hna seh law zamtim hna ah kap cang hna seh.\nKhankhaw lei le Kalay lei an rak rat nak lam bawh i kah lawng ah kan tei hna lai. KIA le KNU nih Ralkap sakhan an ting cang ti thawng cu theih lengmang a si i kan mah lei zong ah sakhan ting khawh nak lam a um ve ko lo maw? Kan cihmih an kan timh cang ii mipi zong nih raltha te in dir ve ahau cang.Zei ko hme Ralkap cungah kan sual, sualnak ngei lo tam tuk an kan thah MAH le ralkap pawl ruangah ram pumpi lungzawtnak kan ngeih dih cang lai. Lungrual cu teinak a si. Credit: Robert Ling


Esther Dawt Chin Sung Nih Winner A Hmuh Khawhnak A Ruang? – Chin World News Evening\nDecember 29, 2019 Salai Van Thawngpang\nChinnu Myanmar Idol Season 4 ah winner a hmuh kho nak? Chin miphun kan si ve caah kan ilomhpi dih lai tiah zuamhnak kan ngei. Zeizong vialte hi Pathian khuakhan lairel an si dih ko khrifah kan zumhnak cungah chia in. Cun a ma nih aa zuam nak zong an si ve i Chin miphun le a fans pawl nih an siang mi chungtein vote an pek nak thawngin zong a si ve ko.\nNain cu nain a biapi bikmi cu 1. Kan pupa nih an chimh tawnmi cu “thil na dawt ahcun thil nih an dawt ve lai ” ti kha asi. Hihi bia sawhsawh si hrim hrim lo an chimh du mi a um. Cu thil nih na caah thatnak an chuah pi lai ti khi si. 2. Na tuan mi rian na dawt ahcun rian nih an dawt ve lai ti si ve Cu rian nih na nun an cawm lai. Nihin Esther Dawt Chin Sung a voikhatnak Myanmar idol Waiting Card a ngah lio ah khan a tap a mitthil he aa ciah a thinlung a kuai, Kha kha nihin a theipar cu an si ko. Ref: ChinLautunews\nEsther Dawt Chin Sung Ka Lawmhpi Tluk Tein Salai Lairamthang Hi Ka Upat Bak Ve. Tutan MMID Season 4 cu Chinmi chung in Esther Dawt Chin Sung nih teinak (winner) avon hmuh cu miphun dirhmun in ilawmh lo awk aṭha loh. Chin miphun nih tuanbia thar kan ṭial asi. Hmuhning, cuanhning le ṭanhmi cu idan cio rai si. Mahbelte teinak ahmumi hna cung ah lawmh le sunghnak ahmumi hna cung ah thazaang pek thiam belte biapi ngaite.\nTutan MMID S-4 cu ai phundang ngai – zakhat ah zakhat (100%) bakin voting system an tuahmi ah an ihngat. Cucu leklak tiah kan u Salai Lairamthang (U Htun) nih Esther DCS avon dirkamh cawlh. Cheukhat le bang nih cun tukha molh le hruh rumro ah aruatmi zong an um. Nain ngol bak loin adirkamh chih peng. Top 4 performance zaan le bang kha cu kan U Htun (Salai Lairamthang) hi ai chawhsual cang ko lo maw titiang in keimah lila zong nih ka ruah hruphrap manh ve. Nain angol hlei loh. Adirkamhnak degree asanter chin lehlam. Adonghnak ahcun winner (teinak) avon hmuh taktak. Esther DCS hi minung tampi nih an dirkamhnak hmuh len awk in facebook cakuang ah kan hmuh len hna. Nain ahrampi taktak cu kan U Htun (Salai Lairamthang) asi tiah kei cu ka chim ngam bak. Kan U Htun (Salai Lairamthang) hi tutan Esther DCS nih winner avon hmuh in ka upatnak degree asanter chin lengmang. Cucu aruang um ve;\n2015 kum Kawlram pumpi thim lio ah adirkamhmi party nih teinak an rak hmuh. Cun US ram pumpi thimnak tuah lio ah adirkamhmi party nih teinak an rak hmuh. Naite Australia thimnak an tuah lio zong ah adirkamhmi party nih teinak an hmuh hoi. Cu lawng hlah, Chin person of the year lio zong ah adirkamhmi nih teinak ahmuh fawn. Tutan MMID S-4 ah le asi fawn hoi. Tulio US ah alinsa ngaimi Donald Trump impeachment an tuahnak kong ah Donald Trump adirpi. Hi zong hi senate ah Donald Trump nih teinak hmuh dawh in alang.\nTuan deuh Chin person of the Year lio ah kan U Htun (Salai Lairamthang))nih hat-trick ahmuh tiah ka rak ṭial. Tu ahcun double hat-trick hmuh dawh in aum cang. Hmailei zuamcawhnak phunphai ahcun U Htun (Salai Lairamthang) nih adirkamhmi paoh ah ifut ve dawh in ka um cang. Tutan MMID S-4 le bang cu khur chung ah atla cangmi avon chuah ṭhan tluk bakin ka ruah. Hmailei ah Salai Lairamthang Prediction method ti phun in cauk chuah hmanh ahaute lai. Credit: Lian Bawi


Tarnu Baba Vanga nih 2021 Kum Thar Kong a Phuanmi cu a Mak Kho Tak Tak – Kawltu Team\nUS cu US arak siko, Navy History ah man fakbik Aircraft Carrier USS Gerald R Ford, Bomb thawngtuk mi test antuah, 3.9 magnitude earthquake tluk asi, (Athar asi)\nWorld Refugees day June 20 ni hi, Refugees dirhmun in khua zakip an phannak ni tiphun zong in chim khawh asi lai cu,\nNuclear World war ah minung himnak bik ram cu, New Zaeland ram asi lai, America Millionaire hna nih Banker an cawk thluahmah cang,\nAn ram le Miphun adaw taktak mi lungthin cu Foot baller Mr, Sadio Mane nih fiangtuk in alanghter ko, Ramkhel pawlnak in Ramkhel lungthin diktak asi,\nVawlei cung ah angan bik Vanlawng 2 hna kong pakhat thil phurnak pakhat minung citnak thei kaunak knowledge,\nTarnu Baba Vanga nih 2021 Kum Thar Kong a Phuanmi cu a Mak Kho Tak Tak\nDecember 27, 2020 December 27, 2020 Pu Tawn Mang\nBaba Vang hi kum 1911 ahchuak in kum 1996 ah a nunnak a liam, a thih hlanah hin biaphuan atampi a rak ngei, tih a nung kho tak tak. Soviet union thluk chiat nak kong te hna, 9/11(2001) tuknak te hna, Princess diana konglam te hna, Chernobyl rawhralnak te hna le Japan ram kum 2004 lio Tsunami tihnung tukmi te hna kha arak phuan bal cang, a biaphuan bantuk bak a cang dih vawn. An chim ningah a biaphuan mi 85% cu a dik dih tiah mithiam pawl nih an langhter.\nKum 2021 ah thl cang dingmi a phuancia mi cheukhat langhter tuah u sih:\nTihnung tukmi rawlralnak: kan vawlei pumpuluk nih rawlralnak fak tak tak a tuar lai, minung hna nih kan ngalhnak le duhnak a theng lai i, mah caan hi caan chia le har tak tak mi caan a hung si te lai. Mipi hna cu an zumhnak ruangah an I cheu viar lai i, tuni i a dam mi hna hi cubantuk rawhralnak theihpitu ka si te lai.\nTlanglawng van ah zuang cang lai: kum 2021 ahcun Ni tha caknak hmangin Tlanglawng hna hi van ah an zuang te lai. Mah tikah cun petrol hi an ser chuah ti lailo tiah a langhter fawn. zei poh cu va si selaw, tuchan ah cun zeitindah solar energy hi tha deuhin kan hman lai timi ruah ciau asi cang. Lawlawse ah tuah kho hmanh hlah selaw, hmai lei caan ah cun thil si kholo asi baklo. Vanlawng hmang an zuanter khawh cun tlawnglawng zong ni nikhat ah cun an zuangter khawh men ko lai.\nChina nih vawlei a uk lai: Baba nih a chim ningah cun Rulhreu ngan tak tak mi nih minung a uk lai tiah a langhter. Rulhreu ngan taktakmi pathum hna cu an I fumtawm fawn lai. micheukhat nih tangka sen an hman ka hmuh i, mah an tangka cu zero in 100, 5 ti bantuk asi tiah a chim fawn. hi thil hi tha tein ruahah cun thil cang khomi asi pinah a cang cuahmah cang. Rulhreu ngan taktak mi hi China a chimnak asi. China hi super power sikhawhnak lam tampi a awng cang. Rulhreu pathum a timi hna hi Russia, India le China an si fawn. kan theih bantukin Russia tangka 5000 ca khi a sen asi, cu ve bantukin China tangka 100 ca khi a sen fawn.\nCancer zawtnak sii: Baba vanga chimningah cun 21st century thawkka ah cun cancer zawtnak hi minung hna nih an dam khawh cang lai. A sii an hmuh cang lai. zawtnak tihnung tukmi Cancer cu cikcin in an hrenh cang lai tiah a chim fawn. hi thil hi tha tein ruah ahcun a hman men lai. Cancer zawtnak chuahka in tuni tiang tuak usi law, zeitlukin dah mithiam hna nih an tei khawh cang timi a faing ko. Minung fimthiamnak hmangin cancer zawtnak ngeimi tampi damter an si cang. Cucaah zumhnak he cancer zawtnak sii zong ni nikhat ah cun an hmuhchuah te ko lai.Credit: Daily Mail\n← Salai Lairamthang nih US Bawmhnak Kong a Tialmi hi Thawngpang tha tuk a si.\nChristmas ni i Chungkhar Minung 5 Thah an Si (An konglam le Pic langhter a si Cang) →\nAmerica of President nih amah nawl in raldohnak ‘Authorization for the Use of Military Force’ nawl chuahkhawhnak Congress ah,\nMyanmar Military Council Min Aung Hlaig cu thinphan nak angei cang, an Uico ralkap hna ral dohnak ah asung leng mang caah, ralkap nupi hna zong training an pek,\nKachin State Moe Mauk khua le Dohphawnyan khua pawng ah (KIA ) nih Military council motor convoy 50 izulh mi cu, 18.6.2021 ah khan Ambush, KIA caah thawngpang tha,\nUN Assembly Myanmar ram kong ah Resolution tuah ding ah hin, India cu kal duh loin Adsent asi, zei ruang dah asi?


Thantlang Khua Motor Le Seh Thilri Paoh Ngunkhuai Pekding Zat Sipin Nih Ri A Khiahpiak Cang Hna – THE CHINLAND POST\nThantlang Khua Motor Le Seh Thilri Paoh Ngunkhuai Pekding Zat Sipin Nih Ri A Khiahpiak Cang Hna\nSalai Elvis| 2018 July 5| Thantlang khuachung motor, cycle le JCB tibantuk sehthilri paoh sipin ah ngunkhuai pek ningning cu July 5 motor ngei le thil thlatu hna he tonbiaruahnak ah a tu bantuk in ri an khiahpiak hna tiah theih a si.\nHi ngunkhuai pek ning cu Mini budget September thla tiang (kum cheu) ca lawng ah pek dingmi a si. Thilphur motor nganmi cu ks. 12,500, SKAT motor 10,000, Pawng-hmuk motor 10,000, Jeep motor 5,000, Kethum motor 5,000, JCB 15,000, set-kyi (lam cawhnak theng) 25,000, Light Truck motor caah 5,000 le Cycle pakhat ah 1,000 tiin kum cheu ca sipin zungah ngunkhuai an pek hna lai.\n“April thla in rak thok cangding a si nain rian dangdang kan tuannak ah atu lawng hi thawng kan thanh khawh hna. Hi ngunkhuai an pekmi cu September thla tiang lawng a si lai caah kumkhat ca an pek ding a cheu lawng pek ter rih an si. October thla in pekter than an si lai” tiah Thantlang sipin lutlai Thluai Iang nih TCP ah a chim.\nAtu lio Thantlang khua chungah thilphur motor nganmi 16, SKAT motor 17, pawng-hmuk motor 14, Jeep motor 14, kethum motor 10, JCB 18, a kethir si mi lamcawhnak theng 2, Light Truck motor 4 le Cycle 200 tluk an um tiah theih a si. +++\nPrevious Tuzan In Thaizing Zanlei Tiang Ni Len Par Mawi Vote Pek Khawh A Si Than Cang\nNext Hakha Ah Ks. Sing 8300 Dih In A Hmasa Bik 3 Star Hotel An Sak Cuahmah


Ralhrang abawm mi ram dang Company hna cu ralhrang he ifawnh asi caah US le European ram 15 company 20 cu minchiat record ah tel asi tiah Lonlon in cathanh an tuah, ralhrang hna cu an buai ko cang, – Kawltu Team\nMyanmar ram caah acawl cang mi Burma Campaign UK nih Oct 18 ah cathanhnak an tuah, 2021-10-19 American ah Chevron company cu Myanmar hna nih lam an zawh lio, Justice for Myanmar military hna he ifawnh in tuah mi asi caah, America le European ram 15 hna company 20 cu adik lo/minchiatnak record ah khumh asi tiah, London um mi Myanmar ram caah cawlcang mi, Burma Campaign UK nih Oct 18 ah cathanhnak anrak tuah mi asi, mah company hna hi Myanmar Military council caah fund an tuah/bawm asi, ralkap hriamnam hna an bawm,Human Right buarnak le enviroment chiatter tu asi tiah cathanh nak nih achim.\nMyanmar Military hna he ifawnh mi an si ruang ah minchiatnak record ah khum asi, atu ah hin company dih lak in 120 an um tiah thei asi, minchiatnak ah a tel mi America company hna nih, Chevron, Hilton le Keurig / Dr Pepper an si, Chevron company hi Military hna cu Uria/leitha hna an bawm bantuk in, Hilton nih military umnak hmun hna ah Hotel ngeih in, Keurig / Dr Pepper company nih cun hriamnam lei thilri hna bawm asi tiah, Burma Campaign UK nih cathanhnak ah an langhter mi asi.\nEuropean company hna chung in military le Britist company hna he tuanti in Uria/leitha hna, Lloyds Register, Greece company Conbulk, Frace company Total Energies Germany in Hetzerhna zong an itel khi asi, mah chung ah Asia company asi mi India ta, GAIL le Korea Kogas company hna zong military he tuanti an si, nawlngeihnak an lak hnu ah mah company hna nih Military council hna tuan pi in anrak bawm tawn mi asi, Ramkip company hna nih Tangka le thil tampi an bawmh hna cu khuaruah har asi tiah, Burma Campaign UK director Mark Farmaner nih achim mi asi.\nMinchiatnak chung a tel mi America le Europe company tampi hna cu, Military an bawmnak vialte cu stop/ bawmti lo ding in (EU), America le Britist lei nih tampi riantuan ding a um rih tiin, Mark Farmaner nih achim, Myanmar mipi hna military nih Electrict bill kong ah lamzawhnak he mah company hna tel in lam zawh hnawhhna asi, ramkip company hna nih ralhrang hna cu bawm ti lo ding in, Burma Campaign UK nih arak thanh cang, an peh tlai mi CDM Upa pakhat bia halnak cu atu bantuk in company min hna le ralhrang hna he antuanti timi hna vialte hi theih asi, ralhrang nih an tlaih mi Nu 5 hna an chuahter than, Dakung Siangngak chia 4 an chuah, tiah theih asi.\n← Israel nih Iran Strike dohnak ding ah $1.5billion Budget pawm asi, Bunker Buster Missile, Iran ralring mu natuar sual lai?\nRussia le China nih war Games turu tuk mi, UK le US nih Bay of Bengal ah War Games tuah lehnak le Hypersonic kong ah Biden zan a it kho lo, zeitin dah aleh lai? →


CDF- Hakha In CDF-Senthang An Chuah Thannak A Ruang Theih Tawk. – Chin Cele News\nPosted By: laitheihtlei.com December 6, 2021\nCDF-Hakha in CDF-Senthang an chuah thannak a ruang theih tawk kan rak langhter.\nCDF-Hakha nih cathanh an chuah ni tlawmpal te lawng a rauh ah CDF-Senthang kan dir tiah cathanh an hun chuah ve hi mipi nih theih dih cio a si bantuk in CDF-Hakha in Senthang CDF an chuah thannak a ruang bik cu ram thumnak um Senthang peng mifim zer deuh pawl an si tiah min langhter a duhlo mi Senthang peng khua pakhat ah khua bawi a rak tuan bal cang mi nih a chim.\nLai lei um Senthang CDF hruaitu deuh pawl zong kha ram thumnak ummi pawl nih an forhfial lengmang hna tiah a nawlh rih. Ram chung ummi khua upa cio zong kan thinlung a khat kho dihlo, Hakha CDF ah hin Hakha peng poh cu i funtom ko hna usih tihi kei nih cun ka duhnak cu a si. Nain, a tu bantuk in Mino hna cu Ram thumnak lei in hon chawnh le forhfial an si tik ah an chuahnak hi a si tiah a chim.\nCun, ka ruahnak ah Ram dang in bomhnak hi CDF-Senthang min tein um kho ve sehlaw tihi Lailei um khua nu khuapa le CDF hruaitu upa hna nih an duh fawn mi cu a si tiah a nawlh than. Kan ral teinak ding tu ah cun kan lung aa rual ko tiah a chim.\nA tu bantuk in CDF-Hakha in CDF-Senthang an chuahthan mi hi mipi lungkuai le lungdong in um hrim hna hlah usih. Kan ral tei khawhnak ca tu ah a lam kip in tei an rial ruang ah a si ko. Zei bantuk min in kan dir zong ah kan dohmi ral tei khawhnak a siah cun i lawm ko hna usih.\nBe the first to comment on "CDF- Hakha In CDF-Senthang An Chuah Thannak A Ruang Theih Tawk."